title: Jaguar XJ220 omanikud saavad alates järgmisest aastast autole uued rehvid osta

maintext:
Eksklusiivsete autode eest hoolitsemine pole mingi lust ja lillepidu. Näiteks McLaren F1 aju konfigureerimiseks on vaja 20 aasta vanuseid Compaqi arvuteid, sest tänapäevastel masinatel puudub vastav riistvara.
Probleeme võib tekkida aga ka nii lihtsate asjadega nagu seda on rehvid. Jaguari superauto XJ220 omanikud on juba mitu aastat olnud hädas oma kuni 342 km/h sõitvale superautole rehvide ostmisega, sest neid lihtsalt ei toodeta enam.
XJ220 restaureerimise ja parandamisega tegelev Don Law Racing suutis aga Bridgestone'iga kokkuleppele jõuda, et kõne all olevad Jaguari superautod ka edasipidi teedel ringi vurada saaksid. Bridgestone'i sai haruldase rehvi valmistamiseks käpa taha ühele eeltoomises olnud prototüübile, mille abil tahetakse nüüd XJ220 jaoks uued jalavarjud luua. Töö peaks valmis saama järgmiseks aastaks, mil XJ200 tähistab oma 25. aastapäeva.
Tegemist on teemaga, millele tihtipeale väga palju tähelepanu ei pöörata. See tekitab küsimusi, kas on ehk teisigi haruldasi autosid, mille jaoks originaalis mõeldud jalavarje lihtsalt enam ei eksisteerigi. Samuti peavad selle üle muretsema ka tänapäevaste superautode ostjad, sest näiteks Bugatti Veyroni suurte tippkiiruste jaoks toodetakse ju ainult Veyronil kasutatavaid spetsiaalseid rehve.


description: Ainsa Eesti lauljana Eurovisionist suuremat kasu lõiganud Maarja-Liis Ilusa rahvusvaheline karjäär sai alguse just pärast lauluvõistlust, ent kuigi menu saavutati nii Jaapanis kui Aasias, ei sündinud Maarjast ilmastaari.

title: Maarja-Liis Ilusa õppetund noorusest: mida edukam oled, seda rohkemast sa loobud

maintext:
1996. aastal koos Ivo Linnaga kodumaad esindanud Maarja oli vaid 15aastane, kui Universal ta avastas. Plaadifirma Rootsi endine tegevjuht Gert Holmfred ütleb, et algusest peale oli suurimaks väljakutseks Maarja tasasus ja tagasihoidlikkus. "Ta ei suhelnud eriti, välja arvatud siis, kui ta seisis mikrofoni ees. Tal oli nii välimus kui hääl," meenutab Holmfred Kanal 2 saates "Eesti staarid suure läbimurde ootel", kelle sõnul avastati pärast põgusat koostööd, et Maarja ilmselt Skandinaavias edu ei saavuta, kuid mujal maailmas tasub proovida.
Kuna Jaapanis teeniti korralik summa, jätkus sellest ka teise albumi jaoks. "Minu usk Maarjasse oli väga tugev. Järgmiseks kolisime ta Eestist ära, rentisime talle korteri," räägib Holmfred. Rootsi pealinnas elas Maarja luksuslikku elu. Tema vastu huvi tundnud Warner hakkas kirjastama laule ning plaate avaldas Universal. "See on päris tähelepanuväärne Eesti tüdruku jaoks," lisab tegevjuht.
Ühel hetkel sai Holmfredi töö Universalis läbi ning loobuti ka Maarjast. "See on isiklik äri. Mängus on isiklikud suhted nii töökaaslaste kui artistidega. Klassikaline lugu – kui üks inimene lahkub ja suhted katkevad," ütleb Holmfred, et ühtlasi oli kätte jõudnud uus aastatuhat ning võimust võttis digitaalne turg, plaadifirmad jäid virelema.
"Olin liiga noor ja sattusingi ajale, et ühel hetkel ei olnud sellist hiilgeaega. Ja võib-olla ka enda teadmatus ja oskamatus, kuidas saanuks sellest kõigest kasu lõigata," mõtiskleb Maarja, miks ta pärast lepingu katkemist kodumaale naasis.

fasttext_language: et


title: Henrik Kalmet kinnitab: ETV aastavahetus tuleb tänavu taas Kinoteatriga

maintext:
Henrik Kalmet oli koos Kinoteatri peadirektori Paul Piigiga Raadio 2 hommikuprogrammis, räägiti teatri uuest hooajast.
"Hea uudis nendele, kes loodavad aastavahetusel Kinoteatrit taas ETV ekraanil näha", kirjutas Menu. "Valmisolek on olemas, me oleme läbi rääkinud, ma usun, et jah, ta tuleb, kui on vaja," ütles Kalmet.
Möödunud aastavahetusel tõi Kinoteater telepublikuni reportaaži telemaja koridoridest uue aasta eelõhtul, mis kulunud huumori asemel serveeris vaatajatele eneseiroonilisi paroodiaid ja lõbusaid sketše.


title: Kehvast kaugküttest vabaks riigi toel

maintext:
Majandusminister on saatnud kooskõlastusele eelnõu, mille kohaselt toetab riik ühtekokku seitsme miljoni euroga ebatõhusa kaugkütte asendamist lokaalse küttesüsteemiga.
Eestis on majandus- ja taristuminister Kristen Michali sõnul piirkondi, kus kaugküttevõrk, mis peaks hooned soojaks kütma, on oma aja nii lootusetult ära elanud, et seda pole enam ka otstarbekas renoveerida. Määruse rakendumisel saab toetusraha abil paigaldada hoonesse lokaalse katla ja majad eraldada kaugküttevõrgust. Üldjuhul paigaldataks majadesse katlad, mida köetakse kodumaise puiduhakke või pelletiga, mõeldav on ka soojuspumpade paigaldus. Kui hoones on toimiv gaasivõrk, võib mõistlik lahendus olla ka gaasküte. Toetust saavad küsida omavalitsused, soojusettevõtjad, hoonete omanikud või mittetulundusühingud olemasolevate hoonete lokaalsele küttesüsteemile üleviimiseks. Renoveerimistööd peavad olema kooskõlas omavalitsuse kehtiva soojusmajanduse arengukavaga. Sihtrühmaks on just väikesed piirkonnad, kus toasoe tuleb kätte väga kalli hinnaga. Toetuse miinimumsumma ühe kortermaja kohta on 2000 ja maksimum 100 000 eurot.
Toetusi hakkab jagama keskkonnainvesteeringute keskus (KIK), selle raha eest võib osta uue soojatootmisseadme, lammutada vanad kaugküttetorustikud ja -katlad ning ehitada uue katla ja hoone soojussõlme vahelised ühendused. Riigilt on aga võimalik saada toetust ka kaugkütte soojatorustiku ja katelde renoveerimiseks juhul, kui kaugküttega jätkamine on otstarbekas lahendus.


title: Riik vähendas töötajate arvu plaanitust kaks korda rohkem. Kuidas?

maintext:
Eesti Päevaleht kirjutas hiljuti, kuidas päästeamet hoiab kohti ees ootava koondamiskäsu kartuses tühjana, et siis hoopis neid kärpida, kuigi reaalselt läheneb päästjate arv kriitilisele miinimumile.
Ministeeriumid koos oma allasutustega väidavad, et esitatud tulemustes tühje kohti pole ja kõik ametipostid on alati olnud täidetud reaalsete inimestega. „Arvestati vaid neid, kes on aktiivses töö- või teenistussuhtes, siia hulka ei arvestatud lapsehoolduspuhkusel viibijaid,” ütles kärpe kohta rahandusministeeriumi avalike suhete osakonna peaspetsialist Kristina Haavala.
Arvuliselt on kõige rohkem töötajaid vähendanud haridus- ja teadusministeerium. Kommunikatsiooniosakonna asejuhataja Tarmu Kurmi sõnul on suurimad muutused otsustanud teha avalik-õiguslikud ülikoolid, kes on viimasel aastal tegelenud töökorralduse tõhustamisega.
Refereeritud artikli täistekst Eesti Päevalehes.


title: Raadio Uuno lõpetab tegevuse

maintext:
Eile saabus teade, et Uunost lahkub hommikuprogrammi saatejuht Robert Rool. Nüüd on kindel, et rohkem kui 20 aastat tegutsenud raadiojaam lõpetab üldse tegevuse, vahendas Menu.
Trio LSL plaanib Uuno asemele luua uue ja sarnasele sihtrühmale suunatud raadiojaama, mis mängib popmuusikat. Programmi ülesehitus on plaanis muuta moodsamaks ja värskemaks.


title: Kuidas näha kiiresti välja nagu tõeline BADASS?

maintext:
"Raske juhus", eriti kõva mees, paha poiss või lihtsalt badass – see mõiste pole eesti keelde tõlgitav. Sisuliselt tähendab see meest, keda ei morjenda. Kes pole liiga kõrge moraalitundega ja kes rusikat tõstes ei vaeva pead mõtetega süüdistusest kehalises väärkohtlemises ja kes naises näevad ilu, laskmata end häirida tema abielusõrmusest. Men's Health selgitab: kuidas omandada erilist badassi väljanägemist?
Jason Statham. Vin Diesel. Walter White (ee, Bryan Cranston " Breaking Bad'is"). Paistab, et Hollywoodi kõige kõvematel pahadel poistel on üks asi ühine: nad on kiilakad.
Ja nüüd on teadus selgitanud, kuidas nii. Pennsylvania ülikooli värske uuringu kohaselt hinnatakse kiilaspäiseid mehi rohkem juhtivaks kui lakaga mehi. Enamgi veel, uuringu autor, sama ülikooli professor Albert Mannes tõdes järgnevat: kui meestel juuksed digitaalselt eemaldati, siis nähti neid 2,5 cm pikemana ja 13% tugevamana kui nende juustega mina'sid.


title: ÕHTULEHT MINSKIS | Valgevene peatreener: kodustatud mees Wayns on tervisega hädas

maintext:
Eesti korvpallikoondise homse vastase Valgevene peatreener Aleksandr Krutikov kiitis meie mehi ning loodab, et tema hoolealused esitavad kodus parema partii kui üheksa päeva tagasi Tallinnas.
"Alustuseks tahan öelda, et mulle meeldis väga, kuidas Eesti koondis mängis Poolas. Selle mängu lõppseis ei vastanud mängu käigule, lõpus tegutses Lampe väga hästi," ei lasknud valgevenelaste loots küsima hakatagi ja määris eestlastele mett mokale.
Omade juurde minnes tõdes ta, et loomulikult üritatakse Eestis saadud kaotuse eest võtta revanš. "Aga mõistame, et teie koondis on siin samamoodi võidumõtetega. Ja nagu ütlesin, olete mänginud hästi. Meie alustasime kahe katastroofilise partiiga (Valgevene kaotas teises voorus ka kodus Poolale - toim) ning üritame iga kohtumisega sammu edasi astuda," soovis Krutikov.


description: Eesti Spordi- ja Olümpiamuuseumi püsiekspositsiooni ruumides avati täna eriväljapanek „RIO 2016“. Näitus annab ülevaate eestlaste jaoks väga edukatest Rio olümpiamängudest ning toob huvilisteni põneva valiku olümpiaesemeid.On sümboolne, et üleriigilisel spordinädalal avatavale esinduslikule väljapanekule on oma panuse andnud laiem ringkond neist, kellele on Eesti spordi käekäik kallis. Näitusele jõuab esemeid tippsportlaste, treenerite ja Eesti Olümpiakomitee varasalvest, oma panuse väljapaneku rikastamisse on andnud ka ajakirjanikud ning mängudel käinud fännid ja vabatahtlikud.

title: GALERII | Sõudjad ja Rasmus Mägi avasid spordimuuseumis Rio OMi teemalise näituse

maintext:
Eesti Spordi- ja Olümpiamuuseumi püsiekspositsiooni ruumides avati täna eriväljapanek „RIO 2016“. Näitus annab ülevaate eestlaste jaoks väga edukatest Rio olümpiamängudest ning toob huvilisteni põneva valiku olümpiaesemeid.
On sümboolne, et üleriigilisel spordinädalal avatavale esinduslikule väljapanekule on oma panuse andnud laiem ringkond neist, kellele on Eesti spordi käekäik kallis. Näitusele jõuab esemeid tippsportlaste, treenerite ja Eesti Olümpiakomitee varasalvest, oma panuse väljapaneku rikastamisse on andnud ka ajakirjanikud ning mängudel käinud fännid ja vabatahtlikud.
Lisaks sõudesangarite pronksist medalisaagile saab näitusel uudistada ka Heiki Nabi ja Mart Seimi võistlusvarustust, Rasmus Mägi olümpiadiplomit ning palju muud põnevat eesotsas Rio olümpiatõrviku ja ametliku maskotiga.
Eriväljapanek jääb avatuks kuni aasta lõpuni ning elab aktiivset elu, sest näitusel olevad eksponaadid vahetuvad sel perioodil korduvalt.


title: ÕHTULEHT MINSKIS | Fotod: väike ülevaade linnast, kus Eesti korvpallikoondis homme mängib!

maintext:
Eesti korvpallikoondis jätkab EM-valiksarja homme Minskis, kohtudes väga tähtsas mängus Valgevenega. Kui eile võttis Minsk eestlased vastu pilvise taevaga, siis täna paistab ilus päike!
Tegin väikese jalutuskäigu ning tuleb tõdeda, et nõukogudeliidulikku muljet vähemalt kesklinn küll enam ei jäta. Välja arvatud mõned endise aja sümbolid eesotsas Lenini kujuga ning sotsialismiajale iseloomulikud hooned. Kuid viimaste aastakümnete jooksul on kerkinud ka palju läänelikke uuseehitisi. Linn on avar, puhas ja meeldiv.


title: Mart Sander: lugesin raamatut “Litsid” kirjutades läbi tohutus koguses vanu ajalehti

maintext:
“Teise raamatu kirjutamine võttis rohkem aega, sest esimene osa oli tegelikult enam-vähem stsenaariumi kujul valmis ning suuresti oli tegu ainult selle nii-öelda ümberkirjutamisega,” ütleb multitalent Mart Sander, kes on lõpuks punkti pannud oma raamatu “Litsid” teisele osale. Oma raamatu “Litsid” esimest osa esitles Mart möödunud aasta augustis. Sander ütleb, et on üldiselt kiire kirjutaja, kuid teise osa kaante vahele saamise juures olid segavaks faktoriks muud projektid, mis samuti tegemist tahtsid. “Terve suve olin kinni oma esimese mängufilmi monteerimisega, augustis olin Edinburghis teatrifestivalil. Nüüd, viimased kolm nädalat, olen kirjutanud iga päev nii palju kui füüsiliselt jaksan.” Kui esimene osa oli stsenaariumi kujul valmis ja vajas ainult ümberkirjutamist, siis teise osa puhul tuli Sandri sõnul rohkem kirjandust teha. “Lisaks ise kirjutamisele on see raamat nõudnud ka palju lugemist – eelkõige olen töötanud läbi tohututes kogustes vanu Eesti ajalehti aastaist 1939-1941, sinna otsa ka sõjaajaloolist kirjandust,” paljastab mees. “Asendamatu allikas on väga raske koguteos "Eesti rahva kannatuste aasta", mis ilmus aastal 1943, kui Nõukogude sõjakuritegude haavad veel värsked olid.” Romaan “Litsid” heidab valgust Eesti saatuse pöördelistele aastatele. Raamat räägib perioodist 1939-1944 läbi väikese Tallinna bordelli ja seda külastavate inimeste pilgu läbi. Esimese osa tegevus toimub aastail 1939-1940, teine osa on Mardi sõnul üks vastik lugemine. “Raamat algab 1941. aasta 1. jaanuaril ja lõpeb 1.septembril, mil Saksa väed on Tallinna jõudnud. Ehk siis, kui raamatu kujundite keeles rääkida, muutuvad eestlased Stalini litsidest Hitleri omadeks,” lausub Mart. “Sinna vahele jääv periood on kõige hirmsam, mida üks rahvas üldse saab üle elada. NSV Liidu Siseasjade Rahvakomissariaadi vaimne ja füüsiline terror kulmineerus juuniküüditamise, massimõrvade ja mobilisatsiooniga, aga see töötas ka üksikisikute tasandil – tehes kodanikest koputajad, pealekaebajad, hävituspataljonlased,” paljastab mees, mida uuest raamatust lugeda saab.
“Litside” esimene raamat oli mullu Apollo raamatupoe edetabelis Eesti autorite ilukirjandusteoste seas teisel kohal. Sander tunnistab, et ei oodanud sellist edu. “Raamat oli seitse nädalat järjest esikohal. Statistika ütleb, et eelmisel aastal ilmus Eestis umbes 400 täiskasvanuile mõeldud algupärast ilukirjanduslikku teost – see on tohutu number ja et sealt üldse välja paista on tükk tegemist.” Mees ütleb, et Ameerikas küsiti temalt kord, kas ta kirjutab eesti keeles. “Ja siis imestati, et nii väikesel rahval üldse on omakeelne kirjandus! Aga kui kõik need, kes esimest osa poolepealt käest ei pannud, ka teise osa vastu huvi tunnevad, siis läheb ehk loodetavasti hästi.”
Muide, varsti peaks teleekraanile jõudma ka Mardi raamatul põhinev teleseriaal. “Võtted algavad oktoobris, praegu teeme hoogsat eeltööd. Produtsent on Tuuli Roosmaa, peaosas Merle Palmiste ning terve kollektiiv suurepäraseid noori näitlejaid,” paljastab Sander. “Eetrisse jõuab see TV3 vahendusel, võimalik et juba järgmisel kevadsuvel.” Hetkel on võttegrupi suurim probleem võttepaiga leidmisega. “Kui keegi lugejatest teab mõnda ilusat eestiaegset villat, kus on säilinud ennesõjaaegne sisustus ja atmosfäär, siis võiks sellest mulle julgesti teada anda!”


description: Presidendivalimisteks valmistuva Mart Helme (EKRE) väitel on

title: Helme: Eestis on ootel 5000 vene mehest koosnev 5. Kolonn

maintext:
"Ma võin kinnitada, tuginedes – ma ei ütle, missugustele – teatud andmetele, et meil on organiseeritud viies kolonn , umbes 5000 hästi organiseeritud ja välja õpetatud noort meest, kes osalevad mitmesugustes laskeklubides, paintball’i klubides, jahiseltsides ja muudes sellistes.
Eestis 5000 hästi organiseeritud ja välja õpetatud vene rahvusest noort meest, kes on mobiliseeritavad Eesti riigi vastu väga lühikese ajaga, kirjutas ERRi uudisteportaal.
Presidendivalimisteks valmistuva Mart Helme ( EKRE ) väitel on
Kellel on brigadirid, kes käivad harjutamas küll Männiku karjääris ja muudes kohtades ja kes on mobiliseeritavad Eesti riigi vastu väga lühikese ajaga," teatas Helme Vikerraadio saates "Reporteritund".
Seoses presidendivalimistega ütles Helme, et mürki ta "millegi peale võtma ei hakka, välja arvatud see, et minu kandidatuur seatakse üles".


description: 101 aasta vanuses on surnud Ameerika režissöör Leslie H. Martinson, kes lavastas 1966. aasta “Batmani” filmi.

title: Suri "Batmani" režissöör


title: KAS TUNNED END ÄRA? Vana raamatu vahelt tuli välja 17 aastat vana perefoto

maintext:
Tallinlanna Heidi ostis taaskasutuspoest raamatu "Ilusad tüdrukud ei kuku taevast", mille vahelt leidis 1999. aasta juulis klõpsatud foto kolmest lapsest. Neiu loodab sotsiaalmeedia abiga pildil olevad inimesed üles leida, et foto neile tagastada.
Heidi usub, et raamatu omanik kasutas fotot järjehoidjana ja kui teose ära andis, unustas ta pildi sinna. "Tundus, et raamat ei ole just hiljuti müügile viidud ning ma ei raatsinud pilti ära visata. Sotsiaalmeedia kaudu on omanikku vast võimalik leida," on neiu lootusrikas.
Hea lugeja, kui tunned fotol oleva sõbra ära, anna sellest meile teada: online@ohtuleht.ee.


title: "RADAR" TÄNA: kes on Eesti presidendivalimistesse sekkuv üllatusesineja?

maintext:
"Ja kui mind ei valitaks – mina sellega midagi ei kaota, aga Eesti riik kaotab," räägib Eesti presidendivalimiste nn must hobune, politoloog Ilvi Jõe-Cannon.
Kas mäletate, et veel suve hakul oli neid, kes arvasid, et võiksid olla parim valik järgmiseks Eesti presidendiks? Tänaseks on asjad siiski settinud ja kandidaatide ring koomale tõmmatud. Mis muidugi ei välista üllatuskandidaate valimiskogus. Ja nagu tellitult – üks söakas daam, kes ennast Raja Teele kombel esimesena selliseks mustaks hobuseks pakub, on meil täitsa olemas.
78-aastane Jõe-Cannon elab Tallinnas Tõnismäel. Hariduselt politoloog, tänaseks pensionil, on ta otsustanud ise julgelt härjal sarvist haarata. Täpsemalt öeldes saatis ta kohe pärast presidendivalimiste luhtumist riigikogus vallavolikogude esimeestele pöördumise, kus palus kandidaadina ennast toetada.
"Nagu Ameerikas öeldi – ma viskan ka oma kübara sinna areenile ja tegingi siis seda," selgitab ta "Radarile" antud intervjuus.
Vaata, kes on presidendivalimistesse sekkuv üllatusesineja ning kui reaalseks hindab ta oma šansse saada valituks täna õhtul Kanal 2 saates "Radar" kell 20.


description: TV3 esitles täna uut koguperesarja "Papad ja mammad", mis põhineb Ukraina üliedukal seriaalil "Svatõ".

title: GALERII | Väike Lenna pöörab uues sarjas vanavanemate elu pea peale!


description: USA-s Oklahomas arreteeriti 43-aastane Patricia Spann ja tema 23-aastane tütar Misty, kui selgus, et nad olid tänavu märtsis abiellunud.

title: MIS MÕTTES? Ema ja tütar otsustasid abielluda, "noorpaari" ähvardab nüüd vangla


title: Engadget: Aceri uus "sülearvuti" annab naeruväärsusele uue nime

maintext:
Engadget märgib Berliinis toimuval tehnikamessil "IFA 2016" äsja tutvustatud Aceri uut sülearvutit tutvustades, et kaasaskantav või süleshoitav on see vaid nime poolest. Samas ei salga väljaanne, et tuleval aastal müügile jõudev sülearvuti võib minna hinda mängusõprade seas, kellele see ilmselgelt mõeldud ongi.
Acer on ennegi mängimise sülearvuteid teinud, aga ükski neist pole olnud selline. See koletis on Predator 21X ja naeruväärsest naeruväärsem. Sel on 21-tolline kumer ekraan ja kaane all kaks SLI-ga NVIDIA GeForce GTX 1080 graafikakaarti. Kaks.
Päriselus näeb see suuremgi välja kui pildil, kui seda on võimalik uskuda. See on lihtsalt massiivne. Aceri kõneisiku teatel kaalub see 8 kilogrammi. Aga samas on hiiglaslik 2,560 x 1,080 resolutsiooniga ekraan kindlasti oivaline mängimiseks ning ilmselt ka filmide vaatamiseks.


description: Üleüldine tasuta avalik traadita internet on ameeriklaste jaoks vaid unistus, aga paljudes Euroopa riikides võib see vaid nelja aasta pärast reaalsuseks saada, märgib Mental Floss viitega London Evening Standardile.

title: Euroopa Komisjoni juhi ettepanek: tasuta Wi-Fi kõigisse EL-i liikmesriikidesse 2020. aastaks

maintext:
"Digitaalsed tehnoloogiad ja digitaalne side tungivad läbi igast elu aspektist," ütles Juncker oma kõnes Evening Standardi teatel. "Kõik, mida need vajavad, on juurdepääs kiirele internetile. Me vajame ühendatust. Meie majandus vajab seda. Inimesed vajavad seda."
Plaani elujõulisuses on kaheldud ning viidatud, et Euroopa ametnikud pole siiani saanud hakkama teiste tehnikateemaliste lubaduste täitmisega, näiteks mobiilside rändlustasudest lahtisaamisega. Ka on märgitud, et kui EL hoolitseb varustuse ja paigaldamise eest, siis Wi-Fi süsteemide muud kulud jäävad kohalike organisatsioonide kanda. Veel on kritiseeritud, et 5G on alles arendusjärgus ja et paljudes Euroopa avalikes paikades juba on Wi-Fi.


authors: Olematu Võiduvõimalus On Siis Võrdsustatud Õhtulehe Väärtusega

description: Septembrikuu jooksul on põhjust tellida endale Õhtulehe digileht, sest lisaks üheeurosele erihinnale loositakse kõigi digitellijate vahel välja tahvelarvuti või nutitelefon.

title: Hakka Õhtulehe digilehe lugejaks ja võida nutitelefon või tahvelarvuti!


authors: Panthermedia Scanpix

description: Koos kooliga algab paljudel lastel ka peavaluhooaeg. "Koolipinge toob laste peavalu rohkem esile, kuid sel peavalul on ka mitu kihti," teab lasteneuroloog Valentin Sander.

title: Koolilapsi kimbutavad enim pingepeavalud

maintext:
Seda võib selgitada asjaoluga, et suvel ei ole lastel õppimispinget ning nad liiguvad rohkem värskes õhus, samuti magavad end välja. Kooliajal lisandub õppimisele aga poole ööni kestvate filmide vaatamine või arvutimängude mängimine. Ka uuringud on teinud kindlaks, et peavalu lapseeas on väga harva seotud kehalise häirega.
Tallinna lastehaigla neuroloogia-taastusraviosakonna juhataja Valentin Sander räägib, et peavalu hakkavad lapsed kurtma umbes viiendast eluaastast. Kaebused sagenevad just eas, kui minnakse kooli.
Küll aga võivad olla peavalud geneetilise põhjusega või tuleneda kehaehitusest – nõrgema lihaskonnaga inimestel on sundasendite tõttu lihaspingetest põhjustatud valud kergemad tekkima. Ka võivad lapse peavalu põhjuseks olla nõudmised, mida ta ei suuda täita. "Mõnikord seavad lapsevanemad lati liiga kõrgele ja piitsutavad last takka. Teinekord seab edukusgeeniga laps ise selle lati kõrgele," ütleb Sander. Samuti on teada, et ka ärevamad ja depressiivsemad lapsed kurdavad peavalu rohkem ning et peavalusid võivad põhjustada ka peatraumad ja viirushaigused.
"Kuid kõige sagedamini on siiski pingepeavalusid, mis on seotud liigse stressiga. Neid on 80% kõigist peavaludest," kinnitab Sander.
Valentin Sander teab, et varem või hiljem viib sageli valutav pea mõtted ka mõne pahaloomulise haiguse peale. Kuid kui arst selgitab, et haigust pole, on edasi lihtsam elada. "Kuid siis peaks tähelepanu pöörama nii igapäevaelu- kui ka koolirežiimile, samuti toitumisele," rõhutab ta.
Ka väär toitumine on tema kinnitusel sage peavalude põhjustaja, kuigi tervisliku toitumise olulisust on raske teismelistele selgeks teha.
Peavalu kui esimene märk vajadusest midagi muuta
Lasteneuroloog nendib, et paraku ei saa peavalude ennetamise mõttes midagi ette võtta – see kas tekib või mitte. "Kalduvus kroonilise peavalu tekkeks on ju 20% elanikkonnast, selle arvu hulka on arvatud ka lapsed," märgib ta.


authors:
Laura Oks
See Ka

description: 4. mail mõistis Pärnu maakohus välismaalase ebaseaduslikus toimetamises üle Eesti  piiri süüdi kaks kurdist Iraagi kodanikku – Barzan Mohhamad Ahmad (34, pildil vasakul) ja Rebuar Mohhamad Karim (28, pildil paremal), kes elavad ja töötavad alaliselt Soomes Helsingis.

title: Eestis vangis istuvad Iraagi inimsmugeldajad tahavad pääseda trellide tagant


authors:
Heiko Kruusi
Laura Oks
Alar Truu
Clive Brunskill
Paraolümpia
Rattasport
Emmanuel Dunand
Viljar Voog
Ragnar Klavan
Andrew Boyers

description: Töönädala selgroog saab peagi murtud, kuid enne veel on vaja jälgida spordipäeval toimuvat. Oodata on jalgpalli-ja korvpallilahinguid, aga eelkõige on meie pilgud pööratud Hiina, kui Eesti aja järgi kella 13 paiku peaks Hiinas Guangzhous toimuval WTA tenniseturniiril teises ringis väljakule tulema Eesti esireket Anett Kontaveit. Ole meiega!

title: OTSE | Sport 21.09: Kontaveit võidukas, kas Eesti jalgpallikoondislased löövad ka täna võrgud ribadeks?

maintext:
It was ladies night in Milano with these two @mia0305 @serenawilliams #girlstrip2italy @novakfoundation #giorgioarmani
A photo posted by Serena Williams (@serenawilliams) on Sep 21, 2016 at 3:48am PDT


title: "Me ei öelnud ühtegi sõna, vaatasime vaid üksteisele otsa: selge, täna kooli ei lähe!"

maintext:
Lapsepõlvesõbrannad, näitleja Piret Kalda ja grimeerija Anu Konze, parvetasid plikadena vundamendiaukudes ja tegid koolist poppi.
Linnateatri näitleja Piret Kalda ja vanemgrimeerija Anu Konze on 1. klassist peale lahutamatud sõbrannad. Tartus teineteisest paari tänava kaugusel elades oli neil ühine koolitee ja koos veetsid nad ka vaba aja. Ühiselt tehti koerustükkegi. "Tihtipeale lõppes kool meil sellega, et jõudsin hommikul Anu juurde, me ei rääkinud ühtegi sõna, vaatasime vaid üksteisele otsa: selge, täna kooli ei lähe!" lagistab Piret keskkooliaega meenutades naerda.
Piret Kalda ja Anu Konze on töötanud samas teatrimajas üle 20 aasta, kuid tänavu 50. sünnipäeva tähistanud naiste sõprus ulatub 43 aasta taha. Nad õppisid Tartu 5. keskkoolis (praeguses Tamme gümnaasiumis) koos kõik 11 kooliaastat.
"Pinginaabritena ei saanud me koos istuda, siis olnuks õppimine null," märgib Piret. "Vajasime mõlemad vaimset juhti," selgitab Anu.


title: Kristjan Kasearu: olen "Uuel lainel" Sotšit näinud vaid hommikusörgil

maintext:
"Et päike loojub kell seitse õhtul, siis päevavalgust ma üksnes hommikujooksul näengi. Muidu oleme kogu päeva siseruumides kinni – peale proovide on ju ka igasugused festivaliga seotud üritused."
"Oleme päevast päeva proove teinud, hommikust õhtuni. Vahepeal on vaid söögipausid," kirjeldab muusik Kristjan Kasearu Venemaa laulufestivali "Uus laine 2016" virvarri. Ligi kaks nädalat pole lauljad, kes pühapäeval võistlema hakkavad, Sotšis päikest ega merevett nautida saanudki. Nende pärisosaks on jäänud prooviruumid, hotelli restoran ning jahedaks timmitud konditsioneeriõhk.
Sotši šõu korraldajad paistavad artistide eest hästi hoolt kandvat. Lauljad on sõna otseses mõttes toidetud ja kaetud, sest igal artistil on oma disainer, kes hoolitseb lavalemineja rõivastuse eest.
Kristjani moekunstnik on Moskva disainer Vadim Merlis, kes sattus muusikule rõivaid luues nii hoogu, et lõi kolme võistlusvooru tarvis lausa kuus kostüümi. Üks neist erksinine ülikond, mille kandmisest Kristjan, tõsi küll, loobus.
ŠOTSI RÕÕMUD: Festivalil «Uus laine 2016» pole Kristjanil lootustki üles astuda nii mugavate rõivastega nagu ta suuremal pildil kannab. Šotsi linnavaateid (nagu võib näha väiksemal fotol) nautida pole ta eriti jõudnud. (Alar Truu)
"Siin on selline kord, et kõik kostüümid peavad saama korraldajatelt kinnituse," sõnab Kristjan.
"Seda, et kannan laval, mida tahan, ei ole. Režissöör valib, mis käiku läheb, mitte mina. Ma olen suhteliselt õnnelik, et minu riiete puhul läksid läbi mulle sobivad variandid, mõni artist ikka nii õnnelik ei ole. Mina olen asjaga rahul, paljud teised võitlevad oma kostüümide eest."
Lauludega on sama lugu nagu kostüümidega. Igal artistil on esitada kolm lugu, kaks neist on määranud korraldajad. Näiteks esimene võistluspäev on filmimuusikale pühendatud ning Kristjanil tuleb korraldajate nõudel laulda lugu hittfilmist "Pretty Woman".
"Siin on päris palju asju ette antud," sõnab Kristjan. "Küllap sellepärast, et eelkõige on "Uus laine" ikka suur telešõu. Selline konkurss see ei ole, et võtan ja teen neid lugusid, mida tahan. Päris vabu vaikuid artistidel ei ole, nii et eks see eelkõige ikka šõu olegi, mitte nii väga lauluvõistlus."
Melu, mis "Uue laine" ümber käib, on Kristjani sõnul üsna pöörane. Õnneks oli tal võimalik Sotši üks inimene kaasa võtta ning seda luba muusik ka kasutas. "Mul on kaasas üks sõbratar," muheleb ta.
"Sõbratariks on hääleseadja ja lauluõpetaja Zoja Hertz. Et kõik proovid käivad vene keeles, siis on mul temast suur abi. See on väga hea, et ta on siin kaasas. Aga rohkem mul siin abiväge ei olegi."


title: Marju Länik: "Mis oleks parem kingitus, kui sünnipäevaks kirjutatud laul"

maintext:
Laulja Marju Länik tähistas eile sünnipäeva. Erilise kingitusena kirjutas Henry Laks talle seks puhuks laulu. "Millest võiks laulja veel unistada?" on Marju liigutatud.
Marju märgib, et kuigi kink ei tulnud päris sünnipäevaüllatusena, liigutas see teda südamepõhjani. "See on nii armas!" pahvatab ta siiralt rõõmustades.
"Henry kirjutas laulu ju ekstra mulle. Tegelikult on see lauljale suur kompliment ja parim variant, kui helilooja mõtleb laulu kirjutades just tema tämbrile ja laulmisstiilile.
Henry ütles, et kuuleb ja näeb just mind seda laulu esitamas. Millest võiks laulja veel unistada?" Marju lisab, et tänapäeval ei ole enam väga tavaline, et heliloojad konkreetsele lauljale mõeldes laulu kirjutavad. Sagedamini peab ise initsiatiivi võtma.


title: Riik võtab tüdrukute emakakaelavähi vastu vaktsineerimise enda kanda

maintext:
Sotsiaalministeerium on otsustanud lisada 2018. aastast riiklikku immuniseerimiskavva tütarlaste vaktsineerimise inimese papilloomiviiruse (HPV) vastu.
See tähendab, et see vähki ära hoidev samm tehakse noortele tasuta kättesaadavaks. Teatavasti põhjustab HPV emakakaelavähki ja ehkki sellevastane vaktsiin on juba mõnda aega olemas, jääb suurel enamikul lapsevanematel – vaktsineeritavate sihtrühm on 12–14-aastased tütarlapsed – see tütrele võimaldamata, sest üsna kalli vaktsiini eest tuleb ise maksta.
Kuigi emakakaelavähki saab peale vaktsineerimise ära hoida ka ennetava kontrolli ja uuringutega ning juba kümme aastat on vormiliselt tehtud selle sõeluuringut, on Eesti sellesse haigestumuse poolest Euroopas esireas. Viimastel aastatel on avastatud ligi 200 uut emakakaelavähi esmajuhtumit aastas, veel suurem hulk naisi põeb vähieelseid muutusi.
Refereeritud artikli täistekst Eesti Päevalehes.


authors: Reuters Scanpix

title: Marilyn Manson võrdleb Johnny Deppi Jeesusega

maintext:
Rokkar Marilyn Manson on tormanud oma head semu Johnny Deppi kaitsma.
Tema meelest oli pilt, mida abikaasa Amber Heard Deppist lahutuse käigus maalis, ebaõiglane. Johnny ei tegevat kärbselegi liiga.
“Lily-Rose on mu ristitütar ja ma olin kohal, kui Jack sündis, nii et me oleme Johnnyga vanad sõbrad,” räägib Manson filmistaari järeltulijatele viidates
“Johnny on üks meeldivamaid inimesi, keda ma tean – on lausa südantlõhestav, kui lahke ta oma sõprade ja ümberkaudsete vastu on. Ma tean, et ta löödi täielikult risti – ebaõiglaselt," vahendab Daily Mirror.


description: Eesti korvpallikoondis kaotas kolmapäeva õhtul järgmise aasta EM-valikturniiri mängus Poolale vastaste kodusaalis 64:78. Pärast mängu ütles endine Eesti koondise peatreener Heino Enden, et Eesti mängis nii nagu Poola lubas ning kordagi ei antud alla.

title: Heino Enden: meie mehed ei andnud kordagi alla ja võitlesid lõpuni

maintext:
Otsustavaks sai just Poola 17:0 vahespurt kolmanda veerandi lõpust neljanda keskpaigani. Üle seitsme mänguminuti ei visanud Eesti ühtegi punkti, kuid Enden jäi eestlaste mängupildiga rahule.
"Ma arvan, et Eesti mängis nagu Tiit Sokk ütles - mängime nii nagu lastakse. Kui Poola keeras meil kraanid kinni, tulid pallikaotused ning saime ainult raskeid viskeid, mis ei tabanud. Eesti polnud ka harjunud sellise kaitse vastu. Valgevene ja Portugali kaitset ei saa heaks kaitseks nimetada. Nende vastu oli ruumi mängida, kuid Poola kaitse oli midagi muud."
Keda Enden täna Eesti mängijatest esile tõstaks? "Kitsing mängis hästi - väga julgelt. Kohati oli ka Kurbas väga hea. Mulle jääb jätkuvalt arusaamatuks, miks ta koguaeg nii ei mängi. Veideman on võtnud selles koondises liidrirolli, teine liider võiks olla Kurbas.
Samas negatiivselt jäi mulle silma Sten Soku mäng. Teda võeti kaitses mitu korda ette teades, et on kaitses aeglasem. Täna oli mitmes plaanis näha, kuidas ta ei viitsi tagasi joosta ning see on ebameeldiv. Põhimängujuhi kohta tegi ta ka liiga palju just sundimata pallikaotusi."
Endeni arvates on senised Eesti alagrupi kohtumised läinud loogilist rada pidi. "Poola on tasemelt Euroopas 18.-24, meie jääme 24 ja 30 vahele. Sealt edasi on Valgevene kohtadel 30-35 ning Portugal 35+. Kõik on kohustuslikud võidud ära võtnud."


authors:
Jane Salumäe
Arno Saar

title: Kes on Kersti Kaljulaiu salapärane abikaasa Georgi-Rene Maksimovski?

maintext:
Kui riigikogu valib esmaspäeval presidendiks Kersti Kaljulaiu, saame endale sportliku, tubli ja hoolsa presidendi härra, kes oskab kodu korras hoida ja märga pesu naljalt pesumasinasse vedelema ei jäta.
Erinevalt kampaania täismaratoni läbinud presidendikandidaatidest ei ole kahe päeva eest välja käidud ja eile kandideerimisele lõpliku jahsõna öelnud Kersti Kaljulaid oma perest palju rääkinud. Pole olnud ka eriti põhjust küsida.
Kuna presidendi abikaasa staatus on aga presidendi ametihüvede seadussegi sisse kirjutatud ja traditsioonilisi iseseisvuspäeva vastuvõtte ei kujuta eesti inimene ilma abikaasata ette isegi siis, kui esipaarilised sarvi kannavad, võiks küsimusi abikaasa kohta pidada isegi natuke õigustatuks.
PRESIDENDIKANDIDAADI ja tema abikaasa tagala: Kersti Kaljulaiu maja Tallinnas Nõmmel. Tema abikaasa Georgi-Rene Maksimovski on vabariigi presidendi vastuvõttudelt kõrvale hoidnud, kuid osalenud aktiivselt rahvaspordiüritustel. (Arno Saar)
Kersti Kaljulaid on seni Eesti Päevalehe Laupäevalehele jaanuaris antud intervjuus napilt nimetanud, et tal on täiskasvanud tütar (doktorant ehituse valdkonnas) ja poeg (IT-spetsialist) esimesest abielust ning kaks väiksemat poega (11- ja kuueaastane) praegusest.


title: TEST: kas sa oled hea korterikaaslane?

maintext:
Art of Manliness on tuhninud üles 1946. aastal Varsity Magazinis ilmunud testi, mille abil peaksid saama selgust, kas sa oled hea korterikaaslane või siis tuleks sul end korralikult käsile võtta. Tore on selle testi puhul see, et asi kehtib ka 70 aastat hiljem. Ning nii siis, kui elad ülikooli rebasena ühikatoas või veidi hiljem kommuunikorteris kui – teatud määral – ka siis, kuid jagad juba korterit elukaaslasega. Lõpeta see pidev neetud fonograafi kräunutamine!
Vasta küsimustele "jah" või "ei". Kui vastad vähemalt 25 küsimusele "ei", siis oled üsna normaalne toakaaslane. 35-40 "ei'd" tähendab, et oled suurepärane ja 40+ seda, et oled liiga hea, et tõsi olla. Teistpidi aga: kui "ei'sid" on alla 15, siis peaksid hakkama erakuks.
1. Kas kaotad kergesti meelerahu?


title: Riigikogulased arutlevad sotsiaalmeedias: Kas Eesti võiks saada esimese naispresidendi

maintext:
Nii mõnigi riigikogulane on otsustanud jagada oma arvamust ja mõtteid seoses endiselt kestvate presidendivalimistega. Pika postituse sellest on teinud näiteks Viktoria Ladõnskaja ja Andres Herkel. Lisaks möödunud laupäeva sündmustele, arutletakse tõsimeeli ka selle üle, kas Eesti võiks saada ka esimese naispresidendi.
Ladõnskaja kirjutab oma postituses täpsemalt viiest asjast. Esmalt sellest, et tal on kahju, et president valimata jäi.
Teiseks ei tunnista ta seda, et valimissüsteem oleks vale. „Nüüd räägitakse, et valimissüsteem on vale. Mina nii ei arva. See süsteem näeb ette, et erakonnad isegi kui nad ei taha teineteisega suhelda on sundolukorras ja peavad suhtlema ning tegema presidendivalimise puhul koostööd. See on selle laupäeva kõige suurem saavutus - paljud poliitikud nüüd astusid sammu tagasi, et kuulda mida teised arvavad. Järeldus: süsteem nägi justkui ette olukorda, kus erinevad erakonnad väldivad suhtlemist ja paneb neid sundolukorda, et tegutseda koos. See on ju õige!“ kirjutab ta oma postituses.


title: Jüri Ratas: garantiikirjade andmine pole Keskerakonna asjaajamise viis

maintext:
Riigikogu aseesimees ja Keskerakonna juhatuse liige Jüri Ratas lükkab ümber Oudekki Loone väite, nagu oleks garantiikirjade andmine Keskerakonna tavapärane asjaajamise viis. Ratase kinnitusel on tegemist pretsedenditu olukorraga, mille osas tuleb võimalikult kiiresti selgusele jõuda.
„Kuulun Eesti Keskerakonda juba üle 16 aasta. Selle aja jooksul on erakonnal olnud üheksa erinevat juhatuse koosseisu ning neli peasekretäri. Oma kogemuse põhjal julgen kindlalt öelda, et laadsed garantiikirjad pole Keskerakonna tava ega laiemalt aktsepteeritud teguviis. Vastupidi, erakonnas valitseb kindel arusaam, et kõik suuremad finantskohustused tuleb läbi arutada kogu juhatusega,“ selgitas Ratas.
„Juhatuse liikme staatusega kaasneb lisaks õigustele ka väga suur vastutus oma erakonna ja valijate ees. On päevselge, et sadade tuhandete eurode üle ei tohi otsustada üksik juhatuse liige, isegi kui põhikiri seda teoreetiliselt võimaldab. Antud kahetsusväärne juhtum on negatiivseks pretsedendiks, mille valguses tuleb Keskerakonna Kongressil otsustada, kuidas juhatuse liikmete esindusõigust täpsustada,“ lisas Jüri Ratas.
„Keskerakond on Eesti suurim ja kõrgeima toetajaskonnaga erakond. Kui me soovime oma valijate usaldust õigustada, siis peame olema eeskujulikud ja läbipaistvad ka oma rahaasjade korraldamisel. Segastel asjaoludel ning juhatuse enamuse teadmata väljastatud garantiikirjad ei vasta kindlasti Keskerakonna liikmete ega toetajate ootustele,“ rõhutas Ratas.


description: Maadevahetuse kriminaalasjas süüdi jäänud Villu Reiljan ei ole siiani tagastanud ordenit president Toomas Hendrik Ilvesele, kelle ametiaeg lõppema hakkab.

title: Krimiasjas süüdi jäänud Villu Reiljan pole ära võetud ordenit presidendile tagastanud


authors: Afp Scanpix

title: Bowie jäi mainekast muusikaauhinnast ilma

maintext:
Tänavuse Mercury muusikaauhinna võitis Põhja-Londoni muusik Skepta plaadiga “Konnichiwa”.
Ehkki favoriidiks peeti aasta algul vähki surnud rokilegendi David Bowie viimset plaati “Blackstar”, läks 25 000 naelsterlingi suurune Mercury Prize mustanahalisele grime-muusikule tema neljanda albumi eest. The Guardian märgib, et see on esimene tunnustus Ida-Londoni sotsiaalmajadest ja piraatraadiojaamadest alanud muusikastiilile sestsaadik, kui artist Dizzee Rascal 2003. aastal plaadiga “Boy in da Corner” Mercury Prize’i võitis.
Mercury Prize on iga-aastane auhind Ühendkuningriigi ja Iirimaa parimale albumile. Briti fonogrammitootjate ühing asutas selle 1992. aastal alternatiivina Brit Awardsile.


authors:
Teet Malsroos
Milline Silmakirjulikkus
Ma Olen Kurb Mees

description: TV3 uudistele andis intervjuu haridus- ja teadusminister Jürgen Ligi.

title: TV3 VIDEO | Jürgen Ligi: Marina Kaljurand sai toetusest lihtsalt valesti aru


title: Venemaale eksinud seenelised jäid seal piirivalvurite küüsi

maintext:
Laupäeval nägid Eesti piirivalvurid, et Saatse saapaks kutsutaval Värska-Ulitina tee kaheksandal kilomeetril seisab sõiduauto, kuigi seal on peatumine rangelt keelatud. Auto omanikul polnud aimugi, et Venemaa piirivalvurid on temaga kaasas olnud seenelised juba kinni pidanud.
Autojuht ei saanud aru, miks maanteel seista ja metsas seeni korjata ei tohi. Piirivalvurid selgitasid, miks ei tohi, kui taskus on Venemaa viisa. Osa maanteest on ju Venemaa territooriumil ja ilma viisata siin ringi kolada kuidagi ei saa.
Piirivalvurid andsid juhtunust teada naaberriigi ametikaaslastele. Seal oli tõesti kaks naist kinni peetud. Hilisõhtul said piiriesindajate abid Saatse-Kruppa piiripunktis kokku.


description: Tuletõrje 97.aastapäeva puhul avavad käesoleva nädala lõpus kõik Lääne- ja Ida-Virumaa päästekomandod huvilistele oma uksed. 9. ja 10.septembril ootavad külalisi nii kutselised kui ka vabatahtlikud päästjad.

title: Lääne- ja Ida-Virumaa päästekomandod kutsuvad külla!


title: Austerlasi vapustasid türklase tapatalgud - moslem ohverdas heinamaal lambaid

maintext:
Alpides Styrias rentis pahaaimamatu austria farmer türklasest sõbrale kuuks ajaks heinamaa lammaste karjatamiseks aimamata, et türklane kavatseb seal hakata lambaid ohverdama.
Austria seaduste järgi võib lambaid tappa tapamajas, neid eelnevalt uimastades, aga mitte õues heinamaal, kirjutas The Local. Türklane aga lõikas lammastel kõri läbi ja jättis nad piinarikkalt surema.
Vaatepildist heitunud pealtnägijad tõstsid kära ja teatasid tapatööst politseile, kes tormas sündmuskohale, et tapatööd peatada. Politsei kiire tegutsemine päästis vähem kui poolte loomade elu – 131 lambast jäi ellu 52.
Aga 79 utte oli juba ohverdatud vastavalt moslemite Eid al-Adhale ehk ohvripidustustele. See püha on moslemite pühade seas olulisimaid. Oma parimate loomade ohverdamine on sümbol, millega tähistatakse Aabrami valmisolekut ohverdada Jumalale oma ainus poeg.
Heinamaad rentinud farmer ütles, et tal polnud aimugi, mida lammastega tehakse – tema oli oma heinamaa üürinud nende karjatamiseks. Politsei on alustanud uurimist, käsitledes juhtumit kui loomade julma kohtlemist.


title: Kaljurand tõrjus tema sõltumatuse kahtluse alla seadmist

maintext:
Presidendiks pürgiv Marina Kaljurand tõrjus erakondade esindajate arvamusi tema sõltumatuse kohta, kinnitades et tema sõltumatus erakondadest on fakt.
Nii reformierakondlane Rait Maruste kui ka keskerakondlane Jaanus Karilaid ütlesid, et Kaljuranna juttu sõltumatusest ei saa tõsiselt võtta.
"Mina kampaaniameeskonna juht on endiselt Andreas Kaju ja sinna kuuluvad vabatahtlikud, kes on olnud minu kampaanias viimase poole aasta jooksul ja on jätkuvalt seal. Seal on ka minu tütar, minu pereliikmed. See on see seltskond, kes on minu kampaania tiim," rääkis Kaljurand, vahendab ERR-i uudisteportaal.


title: Juhtkiri | Rongiga üle Eesti?

maintext:
Mida ütleksite, kui ühel päeval koputab teie uksele võõras, kes teatab, et on aeg välja kolida, sest teie maa on sundvõõrandatud? Naeraksite välja, sest iseseisvas Eesti riigis ei saa selliseid asju juhtuda? Aga kui ukse taga seisab riigi esindaja? Sellises hirmus elab ligi 650 Eesti peret, kelle kinnistu jääb Rail Balticu trassi alla.
Ükski inimene ei loobu armsaks saanud kodust või maatükist, kus kunagi seisis vaarisa talu, kerge südamega. Ja kohe kindlasti ei taha keegi seda teha tasuta. Ent häda maaomanikule, kes pole teadlik majandus- ja kommunikatsiooniministeeriumi plaanitavast sundvõõrandamise seaduse muudatusest: kes kahjude hüvitamise nõudega hiljaks jääb, see ilma jääb. Läbirääkimised maade omandamiseks algavad juba sügisel, ent tõsiasi, et Õhtulehega vestelnud kinnistuomanikud polnud seadusemuudatusest kuulnudki, viitab, et seegi kord räägivad ametkonnad inimeste eest.
Maaomanike suhtes ülekaalukalt jõupositsioonile asuv riik ei salga, et seadusemuudatust tõukab tagant ajasurve: ELi raha eest saaks ehitama hakata veel enne, kui kohtus selgeks vaieldud, kas ja kui suurt hüvitist omanik saab. Vaielgu viimane kohtus riigi vastu kas või aastaid. Kuid rongiga ei sõideta üle mitte ainult neist, kes Rail Balticu poolt vaadates „vales“ kohas elavad. Seadusemuudatus võib edaspidi puudutada neidki, kelle maa jääb ette piiriehitusele, kaevandusele, riigi prügimäele, ehk ka katkusigade avalik-õiguslikule surnuaiale. Raudteedest, tunnelitest ja muust sellisest rääkimata.


title: Need kingad on hetkel moerahva lemmikud! Ja need ei maksagi tervet varandust!

maintext:
Moenädalad maailma suurimates moemekades on täie hooga käimas ning nende põhjal võib teha nii mõnegi järelduse, mis asjad moefännidele sel hooajal eriti südamelähedased on.
Enamasti näeb moešõusid külastavate moegurude seljas ja jalas asju, mis maksavad pool varandust, kuid vahel harva on neile kalliks saanud ka sellised asjad, mida ka lihtrahvas saab endale lubada, kirjutab veebiportaal Who What Wear.
Nii ka sel korral. Nimelt võis New Yorgi moenädalal märgata seda, et mitmed moeblogijad kandsid samu kingi. Selgus, et tegemist polegi mõne üüberpeene disainerbrändiga, vaid hoopis kiirmoeketi Mango kingadega. Kõige parem aga asja juures on see, et kingade hind on küllaltki mõistlik. Nimelt tuleb moerahva lemmikute eest käia välja ainult 69,99 eurot.


description: 15. septembri spordipäev toob Eesti rahvale taaskord palju põnevaid spordihetki. Eesti võrkpallikoondis alustab täna Rumeenias Craiovas EMi valiktsükli teist ringi, kui kell 17.00 minnakse vastamisi Tšehhiga. Samuti läheb käima Euroopa liiga vurr, kus kaasa teeb ka Sergei Zenjovi koduklubi Gabala, kes täna kell 20.00 algavas mängus, sõidab Belgiasse külla Anderlecht´ile. Kõik olulisemad spordihetked toob teieni Õhtulehe otseblogi, püsige lainel!

title: OTSE | Sport 15.09: Eesti võrkpallikoondis alustab jahti EM-pileti nimel, Zenjov võistlustules Euroopa liigas

maintext:
Kelner silmitseb külastajat, kes enne sööki oma nuga ja kahvlit laudlina sisse pühib.
"Palun teid kohe järele jätta. Esiteks on meie laudlinad kõik laitmatult puhtad, teiseks on see ebahügieeniline ja kolmandaks ei jõua ma iga külastaja järel laudlinu vahetada."


title: KÕHE VIDEO | Kas SpaceXi raketi lasid õhku tulnukad?

maintext:
Möödunud nädalal plahvatas Floridas Kennedy kosmosekeskuses kanderakett, mis pidi viima Maa orbiidile sidesatelliidi Amos 6. Skeptikud on ühel nõul, et plahvatuse taga olid tumedad jõud väljaspoolt meie päikesesüsteemi.
Internetis levib video, millelt on näha, et mehitamata kanderakett Falcon 9 kohal tiirutab enne ja pärast plahvatust veider objekt. Tulnukafännid on kindlad, et tegemist on UFO-ga, vahendab Metro.
Kanderakett Falcon 9 pidi sel nädalavahetusel orbiidile toimetama 200 miljonit dollarit maksva Facebooki sidesatelliidi, mille eesmärk oli varustada Aafrika internetiühendusega. Vandenõuteoreetikud usuvad, et plahvatuskohas tiirelnud tulnukalaeva missioon oli mingil põhjusel soov Falcon 9 õhkutõus ära hoida.
Spetsialistid vaidlevad aga vastu, et tegemist oli pelgalt kosmodroomi kohal tiirleva linnuga.
Kosmosefirma SpaceX teatas pärast plahvatust, et “ettevalmistuste käigus testsüütamiseks ilmnes platvormil anomaalia, mis põhjustas kosmosemasina ja selle lasti kaotamise”. Seda, mis täpsemalt juhtus, alles uuritakse.


authors:
Adam Glanzman
Stanislav Moshkov
Peter Cziborra
Mati Hiis

title: Pluss, miinus, ennustus | Korvpallikoondise sopsud, õnnetu Kontaveit ja jalgpallikoondise šanss Bosnia vastu

maintext:
Õhtulehe sporditoimetus vaatab igal esmaspäeval tagasi möödunud nädala sündmustele ja teeb kiire ettevaate ka tulevikku. Selline on meie 5. septembri valik.
NÄDALA PLUSS | Sopsti, käis pall eelmisel nädalal kahes EM-valikmängus Valgevene ja Portugali korvis. Kui võtta arvesse, kui palju on Eesti korvpallikoondises tänavu suvel nimekaid puudujaid, on olnud ülipositiivne, kui head mängu näidatud on. Mõlemas matšis on punktiliidrina väärikalt kaptenirolli kandnud Rain Veideman (pildil). Ent tõeline kondiproov on meie korvpallureid alles ees – sel kolmapäeval madistatakse võõrsil Poolaga, kes on samade vastaste vastu saanud samuti kaks võitu, ent visanud 17 silma rohkem.
Rain Veideman (Stanislav Moshkov)
NÄDALA MIINUS | Kuigi möödunud esmaspäeval avaldatud uues tennise maailma edetabelis tõusis Anett Kontaveit (pildil) 90. kohale, tähendab kaotus US Openi avaringis Jelena Vesninale (WTA 20), et nädala pärast avaldatavas uues paremusjärjestuses kukub meie esinumber esimest korda aasta jooksul esisajast välja. Midagi katastroofilist tänavu vigastustega maadelnud 20aastasele eestlannale sellest pole – on ta ikkagi alles karjääri algusjärgus – ent nüüd peab ta taas vaeva nägema, et jõuda tagasi mugavale pulgale, millega on tagatud otsepääs suure slämmi turniiride põhitabelisse.
Anett Kontaveit (Peter Cziborra)
TULEVA NÄDALA ENNUSTUS | 20 protsenti on tõenäosus, et Eesti jalgpallikoondis saab MM-valiksarjas kohe avamatšis Bosnia ja Hertsegoviina vastu silma(d) pähe. Viimases kontrollkohtumises tehtud viik Maltaga ei süstinud Maarjamaa vutisõpradesse just erilist enesekindlust ja kuigi koondisega sõidab Zenicasse kapten Ragnar Klavan (pildil) pole täpselt veel selge, millise jälje ta vormile on jätnud äsjane vigastuspaus. Protsenti toob allapoole ka kole mälestus 2008. aasta reisist Bosniasse – õudne 0:7 saun.


title: Korvpalli EM: Eestil säilivad head finaalturniirile pääsemise võimalused, aga nüüd tuleb jätkuvalt mees olla!

maintext:
Eesti korvpallikoondis on praegu reisil Lublinist Minskisse ja ootab Varssavis lendu Valgevene pealinna. Kuidas läksid eile mängud teistes alagruppides ja milline on võimalus pääseda EM-finaalturniirile?
C-grupp: Rootsi - Venemaa 73:85. Tabel: Venemaa 2 võitu, Bosnia ja Hertsegoviina 1, Rootsi 0.
E-grupp: Sloveenia - Ukraina 84:77, Bulgaaria - Kosovo 105:84. Tabel: Sloveenia 3 võitu, Ukraina 2, Bulgaaria 1, Kosovo 0.
F-grupp: Gruusia - Montenegro 74:76, Slovakkia - Albaania 69:60. Tabel: Montenegro 3 võitu, Gruusia 2, Slovakkia 1, Albaania 0.
G-grupp: Makedoonia - Ungari 66:76, Suurbritannia - Luksemburg 95:72. Tabel: Ungari 3 võitu, Suurbritannia 2, Makedoonia 1, Luksemburg 0.
Ja kuidas reastuvad teisel kohal olevad meeskonnad? Meenutuseks, et ses võrdluses ei lähe neljastes gruppides arvesse tulemused viimasel kohal asuvate meeskondadega. Nagu kõige loogilisem ongi, on kõigil teise koha meeskondadel kirjas võit ja kaotus!
Nüüd vaatleme korvide vahet mängudes grupi esimese ja kolmanda meeskonna vastu: Eesti +5, Island -4, Austria +1, Bosnia -26, Ukraina +3, Gruusia +29, Suurbritannia -2.
Seega - kui valiksari eile läbi saanuks, pääseks Eesti EM-finaalturniirile, sest sinna läheb teatavasti neli paremat teise koha meeskonda. Tegelikkuses on see praegu aga kõigest statistika, mis näitab, et tuleb edasi võidelda ja sul on kõik võimalused olema.


authors:
Kaader Saatest
Radar
Kanal

description: "Minu abikaasa pere ei tunnistanud minu abielu nende tütrega. Meid ähvardati, aeti taga ning üritati tappa. Kui mu abikaasa rasedaks jäi, otsustasime lahkuda riiki, kus saaksime rahulikult elada," räägib 28aastane Djamal, kes lahkus kodumaalt neli kuud tagasi Eestisse.

title: VIDEO | Vägevale paigutatud pagulaspere Eestisse tulemisest: naise perekond tahtis meid tappa

maintext:
Kodumaalt lahkus Djamal süngetel põhjustel. "Abiellusin abikaasaga. Tema perekond ei olnud valmis, et nende tütar abiellub teise hõimu esindajaga ning mind ähvardati korduvalt, et kui abiellun nende tütrega, siis nad tapavad mind ära,“ selgitab mees.
"Aga otsustasime abielluda ja mõtlesime, et nad lepivad sellega. Kuid perekond ei muutnud oma otsust ning asusid meid ähvardama, taga otsima ja tahtsid meid tappa. Lõpuks, kui minu abikaasa rasedaks jäi, otsustasime põgeneda turvalise riiki, kuhu saaksime jääda," lisab Djamal, kelle tütar sündis Harku kinnipidamiskeskuses.
Surmanuhtluse eest pakku
Vägeva Kodu avas uksed varjupaigataotlejatele selle aasta 22. juunil. Hetkel elab seal kaks Armeenia ja kaks Iraani perekonda ning Afganistani pere – kokku 21 inimest, kellest 11 on lapsed.
Koos Djamaliga läbis sama teekonna ka 40aastane kolme lapse isa Mustafa. "Tema kuulus parteisse, kellele Iraanis määratakse surmanuhtluseid. Viimasel kuul on selle partei 50 liikmele surmanuhtlus määratud," räägib Djamal oma kaasteelise põhjusest, kuna viimane peale kodukeele muud keelt ei valda.
Varjupaigataotlejatele kuulub Vägeva kodust üks püstak vastremonditud kahekorruselisest majast. Teises püstakus on elamispinnad 16 erivajadusega inimesele, kes järgmiseks aastaks mujale saadetakse, et välisriikidest tulnutele ruumi teha.
“Mina soovisin jõuda Soome, kus elavad mu õde ja vend. Paadi, bussi, taksoga ja jalgsi seiklesime rasketes tingimustes läbi Iraani, Türgi, Serbia, Makedoonia, Ungari ning jõudsime Eestisse,” räägib Afganistanist pärit 33aastane kolme lapse isa Mohammad Hossein.
Hossein lahkus kodumaalt etinilisse gruppi kuulumise tõttu. Nimelt on tema ja tema pere hasaarad – viimasel sajandil Afganistanis üks enam diskrimineeritud inimgruppe, kelle on sihikule võtnud nii Taliban kui ISIS. “Taliban tapab hasaarasid, ISIS tapab hasaarasid, ka teised tapavad Afganistanis hasaarasid. Sinna jäämine oleks olnud liiga ohtlik,” põhjendab Hossein.
Afganistani pere on Vägeva Kodus ka ainus, kes Eestilt elamisloa saanud ning Hossein on lähedal asuvas mööblifirmas juba töökoha leidnud. “Töö on siin hea, aga pigem sooviksin elama asuda Tallinnasse, et soovi korral oleks lihtne oma Soomes asuvat pere külastada,” loodab Hossein.


title: Seisukoht | SOS! Kommertspillid?

maintext:
Viimastel kuudel võib telerist alatasa – kusjuures ka varastel õhtukellaaegadel – näha SOS-pillide reklaami, mis jätab mulje, et nende võtmine on täiesti normaalne igapäevane asi. Eriti ärritas mind viimati reklaami lõpus kõlanud rõõmsahäälne lause, et selles kuus on tabletid 20% soodsama hinnaga.
Saaksin aru sellise nii-öelda vigade paranduse abinõu mainimisest noortele suunatud teavituskampaanias: tagavaravõimalus on ka olemas, juhul kui kondoom purunes või beebipill ununes võtmata. Aga reklaam ei tohiks kutsuda kõiki mõtlematult voodirõõme nautima, sest soodne SOS-pill on ju käeulatuses ja ette ei pea millegi pärast muretsema.
Kas käimas on vastutustundetuse kuu? SOS-pillid ei ole esmane rasestumisvastane vahend. Punkt. Seda peaks rõhutama reklaamgi. Loomulikult ei maini reklaamklipp ka ebameeldivaid kõrvalmõjusid, nagu iiveldus, väsimus, pea- ja kõhuvalu ning erakorraline veritsus, mis esinevad rohkem kui ühel kasutajal kümnest. Rohkem vastutust, vähem kommertsi!


title: TÄNA "RADARIS" | Tülli pööranud Piirissaare elab kabuhirmus: kelle maja süttib järgmisena?

maintext:
Alates maikuust on Piirissaarel olnud kolm suurt põlengut, mille käigus hävines kuus hoonet ja vanausuliste palvela. Pärast möödunud esmaspäevast, järjekorras juba kolmandat põlengut on kohalikud veendunud, et tegemist pole mingi juhusega – põlengute taga on kellegi kohaliku kuri käsi.
Sarisüütaja kahtlustele andis kohalike jaoks kinnitust 12. septembril süttinud elamu, mis oli aastaid seisnud kasutuna. Kui kaks varasemat, mai ning juulikuine põleng, said alguse majast, kus oli elektriühendus ning toimus elutegevus, siis viimases eluhoones polnud juba aastaid midagi sellist.
"Just siis, kui saar on kõige haavatavam, siis juhtuvad sellised asjad. Praam Koidula oli esimese põlengu ajal esimest korda dokis, remondis. Kolmanda põlengu ajal oli praami kapten praamist kaugel ja polnud võimalik üle tuua näiteks tuletõrjeauto," toob saare vallavanem Liina Miks välja huvitava kokkulangevuse.


description: Premier League´i suvisel üleminekuperioodil kulutati rekordiliselt üle ühe miljardi(!) naelsterlingu ehk 1,2 miljardi euro, uute mängijate soetamiseks. Lausa 13 Inglismaa kõrgliiga meeskonda purustasid ühe mängija eest välja käidud üleminekusumma rekordi.

title: SPIKKER | Premier League´i osturalli: mida enam kui miljardi euro eest turult saadi?

maintext:
Granit Xhaka - Borussia Monchengladbach - €36m
Lucas Perez - Deportivo La Coruna - €20m
Shkodran Mustafi - Valencia - €42m
Granit Xhaka oli Arsene Wengeri suve üks esimesi oste. Noor šveitslane sobib prantlsase mängujoonisesse suurepäraselt ning on end ka juba heast küljest tõestanud.
Peale pikka vaikust ärkas Wenger uuesti alles üleminekuperioodi lõpus, kui viimasel hetkel tõi meeskonda Lucas Perezi ning Shkodran Mustafi. Arsenali auklikusse kaitseliini on Mustafi ilmselt kindla peale valik. Samuti ei tohiks papist poiss olla möödunud hooajal Hispaania kõrgliigas 17 väravat löönud Perez, kes Arsenali ründetegevust kindlasti elavdama peaks.
Wenger ei mehitanud oma arsenali endale omaselt just paljude esimese suurusjärgu tähtedega. Siiski on prantslane mängijate valikul head nina ennegi näidanud ja kvaliteeti paistab selgi korral olevat.
Arsene Wenger on Xhakat võrrelnud lausa legendaarse Emmanuel Petit´ga (Adam Holt)
Chelsea:
Michy Batshuayi - Marseille - €39m
N'Golo Kante - Leicester - €36m
Marcos Alonso - Fiorentina - €27m
David Luiz - PSG - €40m
Antonio Conte on Chelsea eesotsas toimetanud targalt ning rahulikult. Itaallane ütles, et tema ei kavatse raha loopima hakata ning mees on laias laastus ka oma sõna pidanud.
Möödunud hooaja Leicesteri raudmehest N´Golo Kantest on saanud kindel Chelsea põhimees ning omas rollis asendamatu. Noor belglane Michy Batshuayi on hooaja algfaasis vahetusest sekkudes mitmel korral mängu pöörde toonud ja Contel on põhjust mehega rahul olla.
Sarnaselt paljudele Premier´i klubidele hakkas ka Chelsea´s juhtuma üleminekute viimasel päeval. Kui äärekaitsja Marcos Alonso oli kindel valik, sest vasakkaitsja positsioon vajas Chelsea´l mehitamist, siis suurem üllatus oli David Luizi taasliitumine. Mitmete spetsialistide hinnangul lõikas Londoni klubi sellega näppu, kuid Contel on brasiillasega ilmselt oma plaan.
Noor belglane Michy Batshuayi on esimeste mängudega tõestanud, et temas on palju kvaliteeti (GLYN KIRK)
Manchester City:
Ilkay Gündogan - Dortmund - €24m
Nolito - Celta Vigo - €17m
Leroy Sane - Schalke - €44m
Gabriel Jesus - Palmeiras - £27m
John Stones - Everton- £47.5m
Claudio Bravo - Barcelona - £15.4m
Pep Guardiola oli üleminekuperioodi jooksul väga aktviine, kui tõi meeskonda mitmeid huvitavaid mängumehi. Samas tuli nii mõnelgi klubi suurkujul klubiga hüvasti jätta. City fännid ei ole küll hispaanlase iga otsusega päris rahul olnud, kuid tulemuste põhjal siiani nurisemiseks põhjust pole.
Vahest suurimad üllatused on John Stones´i eest välja käidud summa, mis tegi temast maailma teisena kalli keskkaitsja ajaloos ning Claudio Bravo meeskonda toomine. Niivõrd eriline polegi Bravo liitumine, kui see, et Guardiola loobus senisest esiväravavahist Joe Hartist, millega teenis ta ka fännide pahameeletormi.
Siiski on City hooaega alustanud võimsalt ning Guardiola on toonud meeskonda selge kvaliteeditõusu.
Nolito on Inglismaa karjääri alustanud igati edukalt (Lee Smith)
Manchester United:
Eric Bailly - Villarreal - €34m
Zlatan Ibrahimovic - Paris Saint-Germain - tasuta
Henrikh Mkhitaryan - Borussia Dortmund - €31m
Paul Pogba - Juventus - €107m
Nagu alati, siis ka sel korral, on õnnestunud Jose Mourinhol jalgpallimaailma tuua palju kõneainet. Manchester United, kes on viimastel hooaegadel vaevelnud keskpärasuses, on taas särama löönud. Raske on veel mängulisi järeldusi teha, aga kui meeskonda on toodud Zlatan Ibrahimovic ja Paul Pogba, siis särtsu on juures kõvasti.
Ibra ei vajanud palju, et ennast fännide südamesse mängida ning avas väravaluugid juba esimeste mängudega. Premier League´I läbi aegade kallim mängija – Pogba, pole veel ennast tõsiselt tõestada saanud, kuid mehe kvaliteedis kahtlust pole. Lisades kompotti juurde ääretult osav Henrikh Mkhitaryan ja ülimalt andekas kaitsemängija Eric Bailly, on ManU fännidel üle pika aja taas põhjust ootusärev olla.
Zlatan ja Pogba on Manchester Unitedisse toonud uut sära (OLI SCARFF)
Nõudlejad
Liverpool:
Loris Karius - Mainz - €6m
Joel Matip - Schalke - tasuta
Sadio Mane - Southampton - €40m
Ragnar Klavan - FC Augsburg - €5m
Georginio Wijnaldum - Newcastle - €30m
Eestlaste jaoks tegi suvise parima diili kindlasti Liverpool ja Jürgen Klopp, kes meeskonda Ragnar Klavani tõid. Eestlasega hakkab sel hooajal kindlasti kõvasti maid jagama Saksmaalat hangitud keskkaitsja Joel Matip. Suurepäraselt alustas hooaega Sadio Mane, kes Liverppoli ründetegevusse uut hingamist on toonud.
Jürgen Klopp on hooaja alguses Ragnarit usaldanud (John Sibley)
Tottenham:
Victor Wanyama - Southampton - €13m
Vincent Janssen - AZ Alkmaar - €20m
Moussa Sissoko - Newcastle - €36m
Möödunud hooajal pea terve liigahooaja lõpuni esikoha konkurentsis olnud Tottenham ülemineperioodil erilise aktiivsusega silma ei paistnud. Küll aga võib viimasel hetkel soetatud Moussa Sissoko olla jokker, kes Spursi mängu muutust tuua võib.
Leicester:
Ahmed Musa - CSKA Moscow - €19m
Islam Slimani - Sporting Lisbon – €36m
Nampalys Mendy – Nice – €15m
Ilmselt on Claudi Ranieri hoolealustelt eelmise hooaja vägitüki kordamist raske oodata, kuid tuumik on suures osas säilitatud. Suurimaks kaotuseks võib pidada Kante´d, keda toodi asendama andekas Prantsusmaa noortekoondislane Nampalys Mendy. Lisaks vääribmärkimist ka klubi rekordost Islam Slimani, kellest olid huvitatud ka teised Premier´i klubid.
Islam Slimanist sai kalleim mees, kelle Leicester kunagi soetanud on (HUGO CORREIA)
West Ham:
Andre Ayew - Swansea - €25m
Simone Zaza - Juventus - laenule
Alvaro Arbeloa - Real Madrid – tasuta
Eelmisel hooajal mõnevõrra üllatuslikult head mängu näidanud West Ham, üritab suurtele kandadele astuda ka sel aastal. Suurem osa põhimeestest, eesotsas Dmitri Payet´iga, õnnestus säilitada ning uutel täiendustel peaks ka omajagu kvaliteeti jätkuma. Keskvälja ründemängu peaks teritama Andrew Ayew ning kaitseliini toob kogemusii Alvaro Arbeloa.
Ülejäänud
Lisaks eelnimetatutele tegid vägevaid üleminekud ka klubid, kes sel hooajal ilmselt veidi madalamat mängu mängivad.
Premier Leagu´i alatine tugev keskmik Everton tõi Stones´I asenduseks suvisel MM-il säranud uelslase Ashley Williamsi. Swansea sai korraliku täienduse ründeliini, kui meeskonnaga liitus Hispaania koondise ründaja Fernando Llorente. West Brom hankis endale Tottenhami mehe Nacer Chadli. Southampton – meeskond, kellelt tavaliselt head mehed ostetakse, tõi Müncheni Bayernist andeka noormägnija Pierre-Emile Hojbjergi.
Stoke toimetas endale omaselt – võimaluste piires ning laenule õnnestus saada Wilfred Bony. Napilt relegatsioonist pääsenud Sunderland laenas Manchester Unitedist Adnan Januzaj. Bournemouth napsas üleminekuakna viimasel päeval enda meeskonda laenule Jack Wilshere´i. Crystal Palace tõmbas välja suure kala, kui Liverpoolist toodi enda ridadesse Christian Benteke.


description: Tunnen, kuidas sisikond hakkab vaikselt krampi tõmbuma. Seda võimendab tugev kummi lõhn ja parvekaaslaste arutelu selle üle, kuhu poole tuleks pea välja pista, kui tekib kange vajadus oma hommikusöögi menüüd kajakatega jagada.

title: Kannatanuna päästeõppusel: viskuks vette ja lõpetaks piinad


authors: Rein Langi Avalik Protest Oli Hädavajalk

description: Reformierakonna juhatuse liige Rein Lang ütleb oma erakonna ja presidendivalimiste ümber toimuva kohta, et vajalike otsuste edasi lükkamine toob kaasa vaid ussitamist, sest probleemidel ei ole kombeks iseenesest laheneda.

title: TÄISPIKK INTERVJUU | Rein Lang presidendivalimistest: otsustamatus põhjustab ussitamist

maintext:
"Ei ole mina selle skandaali tekitaja. Eks igasuguse skandaali tekitamine jääb selle südametunnistusele, kes selle skandaali tekitab. Aga eks ta selles mõttes ju tõsi on, et kui kõrtsis kaklema minnaks, siis lõpuks ikkagi vahistatakse kõik, kes kõrtsis on, see on paratamatu. Aga ei ole küll, jah, tahtnud mingit skandaali," räägib Lang.
Lang räägib, et Kaljuranna vastu ei ole tal midagi. "Marina Kaljurand on tubli Eesti naine, väga tubli diplomaat. Minul ei ole isiklikult tema vastu mitte kõige vähematki," sõnab Lang ja lisab, et erakonnakriitiline on ta olnud ennegi, kuna Eesti poliitiline süsteem, põhiseaduslik poliitiline süsteem, on erakonnademokraatia. "Ja niisugust olukorda tekitada, kus vastutus ühe poliitika eest aetakse ametnike kaela ja võetakse nii-öelda endale vabadus öelda, et me ei tea siin midagi erakonnana, et see on nagu üksikisiku asi – see ei ole õige."
Juhatuse koosolekul heitis erakonna juht ja peaminister Taavi Rõivas Langile väidetavalt ette, et ta helistas Kaljurannale eelmise aasta suvel enne Kaljuranna asumist välisministri toolile jutuga, justkui Rõivase valitsus kohe-kohe kukuks.
"Ei, ma ei ütelnud, et valitsus kukub. Ma lihtsalt soovitasin oma vanale heale kolleegile järele mõelda, et kui keeruline ja kui lihtne tal võiks olla tagasi minna diplomaatilisse teenistusse. Sellepärast, et ega valitsused ei ole igavesed. Mitte kunagi pole olnud."
Igal juhul oli koosolek tuline ja lõpuks valiti erakonna presidendikandidaadiks Kaljuranna asemel Kallas.
Mulle isiklikult tundub, et need, kes ei ole nüüd nõus selle otsusega, ei ole sellega leppinud?
"Mis puudutab seda konkreetset otsust, et Reformierakond toetab valimiskogus Siim Kallast, siis kõik sõltub sellest, et kuidas vaadata – kas klaas on pooltühi või pooltäis. Minu jaoks on see üsna üksmeelne otsus, sest hääletustulemus oli väga selge. Ta ei olnud kuskilt, et oleks pooleks või kaks kolmandikku või nii. Ta on väga selge otsus. Ja nüüd selle otsusega peaks tõepoolest nagu edasi minema. Kui kellelegi jäi mingi okas hinge sellest, alati on see võimalik, eks ole. Kindlasti ei pea seda eksponeerima nüüd sellises vormis, et näitama fakte teistmoodi, kuskile kirjutama, elama oma solvumist välja. See on mage."
Reformierakonna otsuse järelkaja on põnev - küsitlustes suurima toetusega Kaljurannale tehakse toetusavaldusi ja tema ülesseadmise nõudmisele kogutakse allkirju. Rahvas teda toetab.
"Eesti Vabariigi president ei pea olema rahva poolt palavalt armastatud inimene. Eesti Vabariigi president peab vastama nendele tingimustele, mis põhiseaduses kirja on. Ja põhiseaduses on kirjas tema ametijuhend. Seal on must-valgel kirja pandud, et ta peab olema riigikaitse kõrgem juht ja esindama Eesti riiki välissuhtlemises. See on see koht, kus me peame andma hinnangu. Ja kui me oleme otsustanud põhiseadusega, mille rahvas on heaks kiitnud, et selle presidendi valib riigikogu või valimiskogu, mitte rahvas, siis esimene argument ei saa olla populaarsus."
Lang lisab, et keegi ei keela Kaljurannal kandideerida.
"Ega Marina Kaljurand võib ju kandideerida, kui tema poolt on 21 valijameest, kes on tema nõus üles seadma."
Aga kas see ei ole probleem erakonnale?
"Minu jaoks isiklikult ei ole ta mingisugune probleem. Ega põhiseaduslik õigus kandideerida, seda ei saa kelleltki ära võtta. Aga iga kandideerija peab muidugi arvestama sellest tulenevate tagajärgedega. See on ka paratamatu."
Langile heidetakse ette ka seda, et ta käis möödunud suvel Hundisilmal Edgar Savisaarega kohtumas.
Te käisite eelmisel suvel Edgar Savisaarel külas?
"Ja muidugi käisin, aga see toimus 1 aasta tagasi. Isegi tänasest päevast üks aasta ja kaks nädalat tagasi. Ajaloolastel on muidugi hulk tegemist siin, eks ole."
Aga lihtne on tõlgendada siin, et Lang käis koos Seliga mingisugust vandenõu pidamas koos Savisaarega Hundisilmal valitsuse kukutamise raames.
"No ei olnud seal mingit vandenõu ja ei arutatud mingit valitsuse kukutamist ja mingeid salaläbirääkimisi ka ei olnud ja Edgar Savisaar on ka seda juba kinnitanud. Nii et mul jääb ainult kinnitada Edgar Savisaare sõnu. Vaadake, mina kuulun muuseas nende hulka, kes leiavad, et ka oma vaenlasega peab rääkima ja oma põhimõttelise poliitilise vastasega peab alati rääkima. Niisugust olukorda, et Eestis tekib niisugune kapseldumine ja kaevikusõda, kus keegi mitte kellegagi ei räägi – see on hukatuslik. Rääkima peab alati. Igasugune suhtluskanal peab lahti olema. Ei ole mõeldav, et erakonnad suhtleksid omavahel läbi ajakirjanduse. Et nüüd päevaleht midagi kirjutab ja siis saab teine erakond teada teise erakonna mõtetest, see ei ole küll mingisugune stiil."
Aga nüüd teie, erakonna juhatuse liikmena, käite seal suhtlemas, aga teie omavahel jällegi Rõivasega sellest ei räägi.
"No eks me peame rääkima ja eks me ikka räägi ka, aga tookord oli vist tõesti niimoodi, et mina Rõivasele ei läinud ette rääkima, millest me Savisaarega aasta tagasi rääkisime ja see oleks olnud ka naljakas, sest peaministril on kaugelt muud ka teha, kui kuulata seda, mida kaks omaaegset kolleegi Tallinna linnavalitsusest nüüd omavahel vestlevad kuskil sumedal augustiõhtul."
Kes ja miks on selle intriigi teie ümber ikkagi püsti pannud?
"Oi, ei mina ei oska sellele küsimusele mitte üks raas vastata. Ma võtan seda natuke huumoriga, et kui keegi tõesti peab vajalikuks edendada ajaloolist uurimistööd, millest Edgar Savisaar, Neinar Seli aasta tagasi Hundisilmal rääkisid, siis andke minna. Aga lihtsalt kinnitan veel kord, et tegemist ei olnud mingite salaläbirääkimistega."
See on üsna keeruline situatsioon tegelikult, kui nüüd peaministrierakond, Eesti juhtiv erakond, on nähtavalt lõhki.
"No ei ole ta midagi nii lõhki. Eks see on jällegi selline omamoodi ajakirjanduslik müüt. Too sama kuulus erakonna juhatuse koosolek, millest on nii palju juttu olnud pressis, et selle lõpp oli ikkagi ju hääletus, mis näitas, et ei ole seal suurt lõhet ega lõhkiminekut kuskil, vaid valdavalt ollakse ikka üksmeeles. Nii et ärme loo tonte ja müüte ja kõike sellist. Reformierakond on, oli ja jääb ja küll ta siit edasi läheb. Üsna jõuliselt sealjuures."
Kedagi lahkumas ei ole, asjad enne valijameestekogu ei pingestu?
"No ma tahaks väga loota. Ja ega selles ei ole ka mingit katastroofi, kui keegi lahkub. Ja kui kellelegi tõepoolest ei meeldi Reformierakonna poliitika ja Reformierakonna poolt aetav asi ja ta leiab, et ta saab end kuskil mujal teostada – no miks ka mitte?"
Te selles mõttes selle Siim Kallase väljaöeldud seisukohaga, et kellele ei meeldi, minge edasi, olete nõus?
"Seda nüüd võib tõlgendada räigelt, eks ole, et see nüüd isikuvalimiste puhul ei pea niimoodi olema, et sa pead kohe parteist ära minema, eks ole. Aga põhimõtteliselt erakonna otsustega, mis on otsustatud, tuleks ka erakonnaliikmetel ikka nõustuda. Muidu vastasel juhul on tegemist ju kaosega. Ei maksa ju nii väga loota, et kõik mõtlevad ühtemoodi. Mina näiteks väga kardan sellist väga moodi läinud terminit, et me peame valima presidendiks rahva ühendaja. Kas see ühendamine tähendab siis seda, et kõik mõtlevad ühtemoodi? See ühendamine saa ikkagi olla mingite inimgruppide ühendamine – no näiteks, et mehed ja naised hästi läbi saaks, et erinevad rahvused Eestis saaksid omavahel hästi läbi. Aga nüüd, et me valime endale presidendi, kes suruks peale mingi ühtemoodi mõtlemise. No see on seni välja tulnud kõige paremini Adolf Hitleril ja mingil moel ka Vladimir Putinil meie naaberriigis."
Langi enda etteheide tänasele poliitikale on hoopis otsustamatus. See puudutab nii Reformierakonda oma presidendikandidaadi otsimisega kui ühiskonda üldiselt.
"Otsustamiseni ehk mingi asja otsustamisele panemisele ja selle protokollimiseni on väga pikk maa."
Otsustamisest rääkimiseks võtab ta appi lastekirjanduse.


description: Endine luurekoordinator Eerik-Niiles Kross: et kaitsepolitsei teadmata on Eestis organiseeritud salaarmee, kuulub ufonduse valdkonda.

title: Eksperdid: Helme jutt riigivastase kolonni kohta on paanikakülvamine

maintext:
"Ma võin kinnitada, tuginedes – ma ei ütle, missugustele – teatud andmetele, et meil on organiseeritud 5. kolonn, umbes 5000 hästi organiseeritud ja väljaõpetatud noort meest, kes osalevad mitmesugustes laskeklubides, paintball’ i-klubides, jahiseltsides ja muudes sellistes.
Endine luurekoordinator Eerik-Niiles Kross : et kaitsepolitsei teadmata on Eestis organiseeritud salaarmee, kuulub ufonduse valdkonda.
Kellel on brigadirid, kes käivad harjutamas küll Männiku karjääris, küll muudes kohtades ja kes on mobiliseeritavad Eesti riigi vastu väga lühikese ajaga," rääkis Mart Helme Vikerraadio saates "Reporteritund", vahendab ERR .
"Helme solvab eestivenelasi"
Endise luurekoordinaatori, praeguse riigikogulase Eerik-Niiles Krossi (RE) sõnul on Mart Helme väide, et Eestis leiduvat 5000 hästi organiseeritud ja välja õpetatud nn 5. kolonni võitlejat, vastutustundetu sõgedus. "5000 meest oleks umbes brigaadisuurune üksus.
Sellise hulga meeste väljaõpetamine ja kokku harjutamine on ka avalikult ja riikliku ressursi puhul aastaid kestev ja keeruline ülesanne.
Väide, et kaitsepolitsei, Kaitseliidu, muude riigikaitsestruktuuride ja tähelepanelike kodanike silme all ja teadmata on Eestis organiseeritud mingi salaarmee, kuulub ufonduse valdkonda," ütleb Kross.
Tema sõnul leidub Eestis inimesi, kes on meelestatud Eesti iseseisvuse või meie riigikorra vastu, kindlasti on mõned neist ka mõnes paintballi või laskeklubis. "Eesti julgeolekuasutustel on nii neist isikutest kui nende tegevusest pidev ja põhjalik ülevaade.
Ent tegemist on üksikute juhtumite, mitte tuhandetega. Vastutustundetuks muudab sellise jutu aga selles sisalduv lahmiv aluseta süüdistus. Sisuliselt ütleb Helme, et iga eestivenelasest jahimees ja paint-ballimängija võib olla riigi-
vaenulik sabotöör. Võimalik, et sellega tahetakse külvata hirmu, aga pigem siiski vast eelarvamusi ja umbusku," räägib Kross.
"Samaaegselt Helme lihtsalt solvab neid tuhandeid eestivenelasi, kes on läbinud väljaõppe Eesti kaitseväes ja on Eesti reservväelased, teenivad missioonidel või armees, politseis, kaitsepolitseis ja päästeteenistuses ning on kindlasti valmis maha suruma nii päris kui Helme poolt unes nähtud ohud, kui need peaksid realiseeruma."
Endise siseministri ja keskkriminaalpolitseiniku Kalle Laaneti sõnul on Mart Helmel avaliku elu tegelasena moraalne kohustus ühiskonna ees anda teada, millistele allikatele ta tugineb, kui ta väidab eespool nimetatut.
"Juhul, kui ta keeldub allikat avaldamast, on tegu ühiskonnas paanika külvamisega, mille eesmärk on tähelepanu tõmbamine presidendikampaanias," ütleb praegune reformierakondlasest riigikogulane Laanet.
Presidendikampaania
"Saan ainult kinnitada, et minul sarnast informatsiooni ei ole. Samas ei saa välistada, et inimesed on koondunud klubiliseks tegevuseks mõnikord ka rahvuslikul alusel, aga siduda kõiki neid klubisid viienda kolonniga on meelevaldne ja vastutustundetu," kommenteerib endine kapo juht, praegune riigikogulane Raivo Aeg (IRL).
Riigikogu riigikaitsekomisjoni esimees Marko Mihkelson (IRL) leiab, et Mart Helme väljaöeldu kõlab provokatiivse tähelepanuotsimisena. "Tegemist on presidendikampaaniaga, milles Helme püüab jätta muljet endast kui eestlaste eest seisjast. Tegelikult töötab selline retoorika riigipeaks pürgijalt pigem ühiskonda lõhestavalt," ütleb Mihkelson.
"Mul pole põhjust kahelda, et Eesti põhiseaduslikku korda kaitsma seatud asutused, sealhulgas kaitsepolitseiamet, teevad oma tööd hästi ja tõrjuvad eos meie sisemist stabiilsust kõigutada võivad ohud. Eriti viimastel aastatel on Eestis tehtud palju ära nn hübriidohtude tuvastamiseks," räägib ta.
"Pole mingi saladus, et Venemaa on 1990. aastate algusest kasutanud oma kaasmaalaspoliitikat lagunenud impeeriumi ruumis mõjujõu tekitamiseks või hoidmiseks. Eestis väljendus see kõige eredamalt 2007. aastal pronksiöö sündmuste ajal. Toona oli tegemist ebaõnnestunud katsega sütitada sisemist ebastabiilsust Eestis."
"See on väga tõsine väide ja tõsiseid väiteid tuleb ka tõsiselt põhjendada. Helme seda kahjuks teinud ei ole ja sellisel kujul on see hirmu külvamine (kelle huvides küll?)," sõnab endine kohtunik, praegune reformierakondlasest riigikogulane Rait Maruste.
Julgeolekuekspert Jaanus Rahumägi ütleb, et kõik inimesed, kes võiksid endast Eesti riigile ohtu kujutada, on kapole teada ja kontrolli all. "Kapo kontrollib olukorda Eestis," ütleb Rahumägi, kinnitades, et mingite organiseerunud salajaste kampade olemasolu on täielik jama.
"Kõikide vaba aja legaalsete klubide tegevus Eestis on kiiduväärt ja toetamist väärt ja nende lojaalsuse ja seadusliku tegevuse kahtluse alla seadmine on väga kahetsusväärne," räägib ta. "Helme ajab ühiskonda põhjendamatult ärevusse ja see ei ole aktsepteeritav ja on täiesti põhjendamatult üle vindi."
Aastaid kapos töötanud inimese sõnul tuleb Helme juttu võtta kui osa presidendikampaaniast. Väheusutav, et nimetatud klubides valmistuvad vene noored Eesti-vastaseks tegevuseks, märgib ta.
Kommenteerides Mart Helme väiteid, teatas kaitsepolitsei pressiesindaja Harrys Puusepp: "Kaitsepolitsei ei kinnita selliseid väiteid."
Löömameestega on kohtutud?
Eilses Postimehes kirjutab Ivan Makarov: Mart Helme teatas ERRis 5000st hästi organiseeritud vene sõdalasest Eestis, Artemi Troitski rääkis hiljuti vene Postimehele oma kohtumisest just selliste löömameestega, kes on valmis ründama eestlasi. Kui see vähegi vastab tõele, siis oleme tõsises hädas.


authors:
Nasa
Esa G. Bacon
Stsci
Nasa Esa W. Sparks
Usgs

title: VIDEO | Kas Europal on elu? Kosmoseteleskoop Hubble pildistas Jupiteri kaaslasel vett purskavaid vulkaane

maintext:
Kosmoseteleskoop Hubble püüdis pildile Jupiteri kaaslase Europa pinnal vett purskavad vulkaanid, teatas NASA.
Jupiteri kaaslast Europat peavad Maa-välist elu otsivad astronoomid üheks kõige lootustandvamaks paigaks Päikesesüsteemis, kus võiks elusolendeid leiduda. Europa paksu jääkatte all laiub meri, milles on kaks korda rohkem vett kui Maa-pealsetes ookeanides. Umbes meie Kuu suuruse taevakeha pinnal paugub umbes kahesajakraadine pakane. Merevesi on siiski vedelas olekus, sest Europa muudab Jupiteri raskujõu tõttu pidevalt kuju, need liikumised tekitavad soojust. Oletatakse, et Europa võib oma geoloogilise ehituse poolest olla Maaga väga sarnane.
Europa vulkaanid kunstniku nägemuses (NASA, ESA,G. Bacon (STScI))
Europal valitsevaid tingimusi on jäljendatud maistes laborites ja juba lähikümnendil peaksid kauge taevakeha poole startima nii NASA kui Euroopa kosmoseagentuuri uurimisjaamad. Geisrite olemasolu sai Europat uurinud astronoomidele teatavaks juba 2012. aastal, kui Europa ümber leiti märke veeaurust, kuid nüüd on olemas esimesed tõendusmaterjali pakkuvad fotod.


title: Esimene Briti kuningasuguvõsa liige tuli kapist välja

maintext:
Kuninganna nõbu lord Ivar Mountbatten tegi avalikuks, et tal on poiss-sõber, vahendas PinkNews.
53-aastane Mountbatten on kuninganna Victoria lapselapselapselapselaps. Ta teatas, et kohtus märtsis endast aasta vanema James Coyle´iga ja see muutis tema elu. Mountbatten ei kuulu otseselt kuningakotta, kuid on esimene kuninganna sugulane, kes on avalikult oma homoseksuaalsust tunnistanud.
Mountbatten oli 17 aastat abielus Penelope Thompsoniga. Abielu lõppes 2011. aastal. Paaril on kolm last, tütred Ella, Alexandra ja Louise. Väidetavalt on Mountbatteni pere väga toetav. Tema uus elukaaslane saab väga hästi läbi lordi tütardega ja käib koos mehe endise abikaasaga joogatundides.
Lord tunnistas, et ta on nüüd väga õnnelik, kuid enda seksuaalsuse avalik tunnistamine oli siiski päris raske.


title: Kui need 10 asja juhtuvad pidevalt, siis sa pead temast lahku minema!

maintext:
Kuigi lahkuminekud pole kunagi kerged, siis mõndade märkide ilmnemisel tuleb mõista, et selle suhte nimel ei tasu enam pingutada.
Kuidas saada aru, et see suhe pole enam pingutamist väärt ning ainuõige otsus on lahku minna? Sellele viitavad veebiportaali Elite Daily sõnul nii mõnedki asjad.
1. Ta on sinu jaoks ainult füüsiliselt atraktiivne.


title: Levinumad vead kätekõverduste tegemisel - ja kuidas neid vältida

maintext:
Kätekõverdused on nii petlikult lihtsad. Teoorias teab igaüks, kuidas neid teha, aga kui paluda kellelgi üks see harjutus sooritada, siis enamik inimesi teeb erinevaid väikseid vigu, mis võib põhjustada probleeme ja isegi vigastusi, märgib Vitals. Aga kui oled neist teadlik, on neist võimalik kergesti üle saada. Kehas pole piisavalt pinget Allolev Calisthenic Movementi video selgitab põhjalikult detaile, aga üheks võtmesõnaks on hoida alustades kukal, selja ülaosa ja istmik üldiselt ühel joonel või neutraalses asendis ja põlved sirged. Ideaalis moodustab su keha ühe suhteliselt sirge joone, nagu laua.
Kui lased puusadel alla vajuda, siis hakkad petukäteka sooritamiseks tegema alaselja ja õlgadega veidraid asju. Nii ei rakenda sa oma ülakeha lihastele niipalju koormust kui peaks. Et seda õigesti teha, tõmba kõhulihased pingesse ja pigista tagumikku kokku, hoidmaks pinget kogu kehas. Kui sul on selle pinge hoidmisega raskusi, siis harjuta esialgu kätekõverduste kergemaid variante, näiteks nende tegemist põlvedel.
Eelistad kvantiteeti kvaliteedile Korraliku kätekõverduse puhul peaksid alati maksimaalselt liikuma. Mitte kõigil pole õlgades ja kätes piisavalt jõudu, et ninaga maad puudutada. Kui sa seda siiski suudad, siis proovi puudutada maad rinnaga ja üles tagasi tõstes hinga kõvasti välja. Nii on kätekõverdust veidi raskem teha, aga selles ju iva ongi. Üles jõudes kujuta ette, et lükkad põrandat endast eemale ja pikendad oma käsivarsi õlgadega ühele joonele, samas selga mitte kõveraks lastes. Siinkohal peaksid sisse hingama. Kordusi peaksid tegema aeglaselt ja kindlalt, saamaks kätekõverdustest täis kasu. Pea meeles, et tähtis pole mitte see, kui palju kätekõverdusi sa kokku suudad teha, vaid kui palju sa suudad teha neid hästi. Ignoreerid oma küünarnukkide asendit Inimesed kipuvad kätekõverduste tegemise asendit võttes ajama küünarnukke otse külgedele, nii et sa näed välja nagu T-täht. Sellisel moel aga treenid vähem oma rinda ja triitsepsit ja paned õlgadele rohkem pinget. Ideaalis peaks küünarnukid moodustama keha suhtes 35-45 kraadise nurga. Sellisel moel treenitakse rohkem lihaseid ning ka on pinge liigestele väiksem. Püüa moodustada käte ja küünarnukkidega keha suhtes noole kuju. undefined (PantherMedia / Scanpix) Sa ei pööra tähelepanu kätele Levinumaid vigu on see, et käed asetatakse teineteise suunas. Nii läheb paigast ka küünarnukkide asend. Sõrmed peaksid osutama ettepoole.


description: Lätlanna Anastasija Sevastova imeline teekond US Openil sai kurva lõpu, kui järjekordne vigastus rikkus unistuse poolfinaalist.

title: Läti tennisisti imeline teekond US Openil sai kurva lõpu

maintext:
Sõdur, pomm kaenlas, ronib bussi peale, sätib ennast istuma ja asetab pommi ettevaatlikult põlvedele.
"Mis asi see on, mida te süles hoiate?" küsib bussijuht, kellele paistab lugu kahtlasena.
"Lõhkemata pomm," vastab sõdur. "Mul on käsk see linnast välja toimetada, kus ta kahjutuks tehakse."
"Hull, kes siis niisugust asja kätte võtab! Pommi koht on pagasi-ruumis!"


title: Rõivas: Lang käis Savisaare juures salaläbirääkimisi pidamas

maintext:
Presidendikandidaadi otsustamiseks koosolekule kogunenud Reformierakonna juhatuse ja riigikogu fraktsiooni liikmed said suud puhtaks rääkida. Nende hulgas ka juhatuse liige, presidendikandidaat Siim Kallase pooldaja Rein Lang, kes kasutas kohalviibinute sõnul oma üsna värvikas sõnavõtus võimalust ironiseerida välisminister Marina Kaljuranna koti, naaritsakasuka ja koerte üle.
Lang heitis ka ette, et Kaljurand pole Reformierakonna liige. Kohalviibinute ütles mees muuhulgas, et helistas eelmisel Kaljurannaleja ütles, et ära mine valitsusse, sest siis pole sul enam tagasiteed diplomaadiks. Lang olevat kohalviibinutele ka kinnitanud, et käis tõepoolest Hundisilmal. Juttu polevat aga olnud otseselt valitsuse vahetusest, vaid võimalikust koostööst.
Refereeritud artikli täistekst Eesti Päevalehes.


title: VIDEO | ILUS JA OSAV! Miss Itaalia nahas peidab end pallivõlur

maintext:
Tänavused Itaalia missivõistlused võitnud Debora Novellino demonstreeris kaamerate ees, et temas peitub ka korralik pallivõlur.
Ja et asi oleks veelgi põnevam, kõksis Novellino ujumistrikoos ning paljajalu. Lisaks avaldas Novellino, et tema unistus on ühel päeval mängida Itaalia naistekoondises.
Praegu mängis ta naiste Serie As Pink Bari naiskonnas.
Scende la pioggia...! #temporaleasettembre #blackandwhite 👋👸💤 A photo posted by Debora Novellino (@deboranovellino) on Sep 5, 2016 at 3:26pm PDT
👑👸😘👋 A photo posted by Debora Novellino (@deboranovellino) on Aug 11, 2016 at 2:21pm PDT


title: MAHLAVALMISTAMISE AEG ON KÄES! Kuidas ja mille järgi õiget pressi valida?

maintext:
Sügiseti on aiad on lookas kõiksugusest värskest kraamist ning kuna sel aastaajal kipub ka palju viirusi levima, siis on praegu just paras aeg enda jaoks mahlapress avastada. Naturaalne mahl pakatab vitamiinidest, mikroelementidest, ensüümidest, pektiinidest ja muudest organismile kasulikest bioaktiivsetest ühenditest. Juba teadmine, et joote porgandi-, peedi- või õunamahla laeb Sind lisaenergia ja tugeva tervisega. Kuidas valida head mahlapressi?
Kaup24 spetsialistid toovad välja, et inimesed otsivad tavaliselt mitmekülgseid mahlapresse, mis sobiksid nii puu- kui köögiviljade, marjade ning ürtide pressimiseks. Seadmed, mis on loodud tsitrustest mahla pressimiseks ei sobi aga kaugeltki mahla pigistamiseks köögiviljadest ning vastupidi. Mahlapressi valik on individuaalne ning sõltub iga kasutaja vajadustest ja ootustest, mistõttu tuleks enne mahlapressi ostmist esitada endale mõned olulised küsimused.
Milliseid värskeid vilju soovin mahlaks pressida? See on üks kõige olulisematest küsimustest. Kuna on loodud mitut erinevat tüüpi mahlapresse, siis void tunda pettumust, kui soetatud mahlapress ei täidagi Sinu ootusi.
Kas saan mahlast kätte kõik vajalikud vitamiinid? Kui soovid, et mahlas säiliks võimalikult palju vitamiine, siis tuleks valida eelkõige aeglane press või käsipress, mille abil säilib kõige enam värsketes viljades leiduvatest kasulikest ainetest.
Kas tahan pigem vaikselt töötavat mahlapressi? Kui hindad töötamist vaikuses ja rahus, siis tuleks valida endale piisavalt vaikselt töötav mahlapress. Samas on vaiksed mahlapessid väiksema võimsusega. Mahlapressi lärmakus sõltub ka disainist – metallist press on vaiksem kui plastmassist valmistatud press.
Soovin, et mahlapressi oleks lihtne puhastada? Harilikult on mahlapressil 4-7 pestavat osa. Kui Sul on kodus nõudpesumasin ning aparaadi osasid on lubatud selles pesta, on mahlapressi eest hoolitsemine tunduvalt lihtsam. Vastasel juhul tuleks arvestada, et pärast mahla valmistamist ootab Sind suuremat sorti nõudepesu.
Kui oluline on pressimise kiirus? Mida võimsam mahlapress, seda kiirem tulemus. Teisest küljest on võimas mahlapress lärmakas, muutub töötades kuumaks ning see ei ole valmivale mahlale sugugi kasulik – soojus mõjutab vitamiinide ja toitainete säilimist. Niisiis, kui Sul ei ole pressimisega hirmus kiire ning soovid nautida tõeliselt kasulikku mahla, siis tasub valida pigem vähem võimas seade.
Kui Sa oskasid eelpool mainitud küsimustele vastuse leida, siis leiadki lahenduse, milline on just Sinu jaoks see kõige õigem mahlapress.
Põhilised mahlapresside tüübid
Käsipress. Ideaalne ürtidest ning tsitrustest mahla valmistamiseks. Käsipressid töötavad inimjõul, mistõttu ei kaasne nendega mingit müra, need ei vaja elektrit ning neid on äärmiselt mugav ja lihtne pesta.
Tsentrifugaal mahlapress. Ilmselt kõige populaarsem mahlapress. Paljud inimesed armastavad tsentrifugaalpresse just seetõttu, et viljade mahlaks pressimine toimub kiirelt ja lihtsalt. Teisalt on see mahlapress üsna lärmakas, mistõttu ei ole seda soovitav kasutada varastel hommikutundidel. Tuleb ka hoiduda liigsest masina tööshoidmisest, kuna press kuumeneb kiirelt üle.
Tigupress. Suurepärane valik, kui hindate praktilisust – tigupressiga on võimalik hõlpsasti mahla pressida nii puu- kui köögiviljadest ja ka ürtidest ning seadme pesemine on lihtne ja kiire. Mahlapress sälitab suurepäraselt kõik vitamiinid ja mineraalained, mis inimesele kasulikud.
Kahe kruviga aeglane mahlapress. See väikese kiirusega mahlapress on ideaalne neile, kes soovivad viljadest viimsegi mahlatilga välja pigistada. Siinkohal võiks aga arvestada, et taolised mahlapressid vajavad puhastamisel rohkem vaeva. Samas heastab mahla maitse ja kvaliteet kiirelt selle pisikese ebamugavuse.
Hea mahlapressi valikul on tähtis valikda ka tuntud mahlapressi tootja – kvaliteetsed seadmed teenivad Sind terve elu. Kuigi tuntumate brändide seadmed on kallimad, teenivad need vaieldamatult oma hinna aastatega tasa. Juhul kui Sa ei soovi korraga liialt palju kulutada, on teine võimalus valida mahlapress mõnest e-poest. E-poodides on paljud tooted sageli soodsamad kui tavapoodides.


description: Gwen Stefani eksabikaasa Gavin Rossdale on uuele armastusele valla.

title: Gwen Stefani eksmees semmib Tiger Woodsi eksnaisega


authors:
Stanislav Moshkov
Miks...

title: Jürgen Veberist saab "Selgeltnägijate tuleproovi" skeptikust saatejuht: läksin sinna sooviga tõmmata suurel hulgal inimestel vaip jalge alt

maintext:
19. septembril alustav kodumaine "Selgeltnägijate tuleproov" on juba enne sarja algust üllatanud vaatajaid värvikate osalejate ja peakohtunik Marilyn Kerroga. Nüüd aga paljastas Jürgen Veber LP-le, et temast saab tuleprovi saatejuht ja skeptik.
"Olen saatejuht ja ka žürii liige, kes vaatab selgeltnägijate tegemisi ehk skeptilisema pilguga. Et keegi seal mingi trikiga tulemusi ei saavutaks, vaid kasutaks tõepoolest oma selgeltnägijavõimeid," rääkis Veber LP-le.
"Ma ei saa öelda, et ma oleksin seal selline skeptik, kes mitte midagi, mida näeb ja kogeb, ei usu," selgitas Veber. "Aga usun, et tunnen päris hästi ära selle, kui keegi läheneb asjale mingisuguse trikiga või üritab olukordi lahendada, toetudes oma erilisele tunnetusele või võimele."
Pean tunnistama, et läksin sinna saatesse sooviga tõmmata suurel hulgal inimestel vaip jalge alt, aga saadete jooksul on minust, skeptikust, saanud see, kel on sageli imestusest silmad pärani.
Refereeritud artikli täistekst Eesti Päevalehe laupäevalehes LP.


description: Laupäeva öösel vastu pühapäeva käisid Harjumaal Kose vallas Ravila alevikus vargad, kes inimeste sõnul vehkisid sisse kolm lapsevankrit, mis seisid trepikodades.

title: Sarivargus? Samal ööl varastati naabrite lapsevankrid

maintext:
"See on ju nii jube! Arvestades, et kui varastatakse lapse tagant vanker, siis ei saa ju see pisike inimene enam välja ega midagi. Me ostsime pühapäeval uue käru ja nüüd hoiame seda toas," räägib Merit, kellelt varastati roheline Roan Rocco.
Naise sõnul oli trepikojas veel teisigi lapsevankreid ja suuremate laste rattaid, kuid neid ei võetud. "Ju ei mahtunud neid rohkem peale, kuid ma arvan, et tullakse uuesti, ja kindlasti on siin suur eeltöö tehtud," on Merit kindel.
Meriti naabrinaine Egle, kellelt varastati koridorist Emmaljunga vanker, nendib, et tol õhtul sattusid nende peres halvad asjad kokku.
"Tavaliselt lukustame me igal õhtul välisukse, sest käime viimastena väljas koeraga jalutamas, kuid tol õhtul sadas hirmsat padukat ja koer keeldus välja minemast. Nii keeraski mees trepi peal otsa ringi ja tuli tuppa tagasi ja välisuks jäigi lukust lahti," tõdeb naine.
Varguse võimalikuks toimumisajaks pakub Egle välja öösel pool neli. "Naabriga arutades selgus, et ta oli kella kolme ajal koju tulnud ja siis oli tema vanker koridoris alles. Mina läksin pool neli koeraga õue ja nägin, et vankrit ei ole. Mõtlesin, et äkki mõni poiss on lolli nalja teinud. Käisin taskulambiga ümber maja, et äkki on kuskile nurga taha lükatud või ära peidetud, aga ei – varastatud!"
Egle on vargustest hämmingus. "Mina olen siin üheksa aastat elanud ja meil pole enne sellist asja olnud. Meil on kogu aeg vankrid koridoris olnud, lastel rattad niisamuti. Me oleme end siin alati turvaliselt tundnud, kuid nüüd hakkame korralikult ust lukustama, et midagi sellist enam korduda ei saaks."
Mõlemad naised viitavad, et sealkandis olla nähtud tumedat Läti või Leedu numbrimärgiga autot ja kahte meest. "Ei tea, kas seos on olemas, aga see on võimalik," räägib Merit.
Kose valla piirkonnapolitseinik Rain Puks ütles, et politseile teatati pühapäeval kahest lapsevankrivargusest Kose vallas Ravila alevikus Ravila tee kortermajas.
Varastatud vankrite hind jääb 250-350 euro vahele. Peale selle on nendeni jõudnud info võimalikust vankrivargusest Kose vallas Ardu alevikus. Piirkonnapolitseinik on võtnud võimaliku kannatanuga ühendust ja palunud tal politseisse avaldus esitada.
Puks kinnitas, et lapsevankrivarguste puhul on tegu harvaesinevate üksikjuhtumitega ning pigem varastatakse jalgrattaid, mida on lihtsam turustada.


title: Kanada teadlased: inimkond kaob 95% tõenäosusega 2710. aastaks

maintext:
Maailmas elab praegu 7,5 miljardit inimest, kuid 50% tõenäosusega kaob inimkond juba 2290. aastaks. 2710. aastaks kasvab selle tõenäosus koguni 95%ni, leiavad Kanada uurimisinstituudi BCA Research teadlased.
Inimkonnal on halvimal juhul jäänud elada veel vaid 274 aastat, kui uskuda Kanadas Montrealis tegutseva uurimisinstituudi BCA Research teadlaste ennustust. See on väga lühike aeg, kui arvestada, et inimesed on Maal elanud juba umbes kolm miljonit aastat.
Uurimuse üks autoreid, BCA Researchi peastrateeg, tuntud investeerimispanga Goldman Sachs endine ökonomist Peter Perezin tunnistab, et see on pelgalt mõttemäng, kuid seda ei tasuks siiski alahinnata.


title: VIDEO | "Naabriplika" sündmustesse sekkub vallavanema ämm!

maintext:
Täna uute osadega Kanal 2 ekraanil startiv menusari "Naabriplika" alustab üllatusega, kui Esnasse saabub Krista ema. Värvikat ja arvamusterohket prouat kehastab tuntud näitleja Marje Metsur.
"Ma imestan, et tema õgimise juures ta ikka veel elus on. Ta on ju nii paks," salvab Esnasse saabuv proua alustuseks kohe oma väimehe aadressil. Marje Metsuri kehastatud emal karakterit juba jagub – vallavanem jääb talle ette nii välimuse kui elustiili tõttu. Tõsi, liigset sõbralikkust ei näita üles ka Paavel Koosaar, kes loeb sekundeid ämma lahkumiseni. Ent lahkuda ei plaani proua veel nii pea.
Milliste plaanidega Krista ema Esnasse saabub, seda näeb juba täna Kanal 2 kell 21.30.


title: MAITSEV KATSE | Milline käsitööjäätis on kõige parem, omapärasem ja näeb isuäratavam välja?

maintext:
Õhtuleht ja La Muu viisid läbi katse, et teha kindlaks, milline ökojäätis maitseb kõige paremini.
2012. aasta lõpus turule tulnud La Muu on esimene Eesti ökojäätist ja sorbette tootev ettevõte. La Muu jäätised on tavalistest palju tihedama konsistentsiga, raskemad ning rohkemate maitsete, aroomide ja lisanditega. Käsitööjäätiste tegemisele kulub 36–48 tundi. Esimese päeva hommikul tuleb valmistada jäätisepõhi, ööpäev hiljem saab seda kasutada maitsete kokkusegamisel. Järgmise päeva lõunaks on jäätis karbis, kuid tahab enne müükipaiskamist veel neli tundi sügavkülmikus seista.
La Muu jäätiseid saab osta...
Katses osales üheksa inimest, kes hindasid tooteid kuuepallisüsteemis. Hindajatele kõige rohkem meeldinud jäätis sai kuus punkti, kõige vähem meeldinu aga ühe. Seega oli maksimaalne punktide arv 54.
Iga tervisliku ampsu juures on ka hindajate kommentaarid.
Rabarberijäätis - 36 punkti
- Värvi vaadates eeldaks, et see on maasikajäätis.
- Oleksin oodanud hapukamat maitset.
- Hapukas, aga mitte liiga hapukas.
- Nagu külm rabarberikook.
- Värske maitse.
- Selle jäätise suureks plussiks on tasakaal. Ei ole liiga hapu ega liiga magus. Suussulav.
(Stanislav Moshkov)
Pistaatsiajäätis - 34 punkti
- Värv ja tekstuur on väga ilusad. Arvan millegipärast, et just see jäätis on enamike lemmik.
- Iseloomuga, meeldejääv. Seda kassid… ei, inimesed ostaksid!
- Kõige maitsvam! Nagu sööks pistaatsiapähklit.
- Puhta maitsega.
- Mulle meeldib selle jäätise struktuur. Mõnusalt krõbe ja tummine maitse.
(Stanislav Moshkov)
Karamelli-meresoola - 32 punkti
- Minu jaoks liiga magus. Soolasus muudab jäätise omapäraseks, kuid täielikku vau-efekti minu poolt ei tule.
- Teistsugune. Eriline. Maitseb nagu küüslauguga vahukoor, nagu…
- Soolasus ja magusus on hea tasakaalus.
- Ma arvan, et see jäätis on selline, mis osadele meeldib kõige rohkem ja teisele osale absoluutselt mitte.
- Jäätise sees on mõnusad karamellitükid.
- Esimese hetkega ei saanudki aru, mis jäätis see on. Pidin karbilt üle vaatama.
- Absoluutne lemmik! Pole nii head jäätist ammu saanud.
- Karamell ja sool moodustavad suurepärase koosluse ning lausa sulavad suus.
(Stanislav Moshkov)
Sidrunisorbett - 30 punkti
- Värske ja mahlane vahepala.
- Hea vahepala suvepäeva.
- Ehk natuke liiga hapukas, aga siiski mõnus süüa.
- Ma arvan, et see sobib hästi dieedipidajale.
- Mu õde on suur sidrunifänn, kindlasti soovitan talle seda.
(Stanislav Moshkov)
Mangosorbett - 30 punkti
- Hea tekstuuriga ja värske maitse.
- Värv on väga kena.
- See on tõesti värske mango maitsega.
- Nii kreemine!
- Ei ole liiga magus ega lääge, mis on hea.
- Sobib neile, kes on suured magusasõbrad.
- Sorbettidest minu lemmik.
- Väga puuviljane. Mangoga igatahes koonerdatud ei ole.
- Vahel võib sorbetiga nihu minna, aga see on küll kindlapeale minek.
(Stanislav Moshkov)
Mustsõstra-mascarpone jäätis - 27 punkti
- Klassika. Domineerib moos, mitte jäätis ise.
- Nagu vanaema tehtud jäätis!
- Justkui sööks vanaema marjapõõsa all sõstraid.
- Väga maitsev.
- Mustsõstraga pole igatahes koonerdatud.


title: Silver Laas: kuigi Stig Rästa lahkus Trafficust, püsib bänd endiselt koos

maintext:
"Plaanid, kuidas ilma Stigita edasi minna, on praegu tegemisel," lausub Trafficu liider Silver Laas pärast Stig Rästa otsust ansamblist lahkuda. "Meil on mitu varianti ja ma praegu veel täpselt ei ütleks, mis saab. Aga bänd jääb kindlasti kokku: Stigi lahkumine bändist ei tähenda Trafficu laialiminekut."
Otsusest kümme aastat sõpruskonnana tegutsenud Trafficust lahkuda andis Stig teada üleeile suhtlusportaalis Facebook oma sammu pikemalt kommenteerimata.
"Ansambel Trafficu tiim on olnud üks parimaid, kellega koos asju ajada," tunnistas Stig oma postituses. "Kümme aastat on möödas päevast, kui kuulsin esimest korda lugu "Kallis, ära küsi" raadiost ja olin megaõnnelik," meenutas ta bändiaegu helge sõnaga.
"Tundub, nagu see oleks olnud mingi, noh mitte eile, aga no kaks aastat tagasi. Suhteliselt töine ja ülbe teekond on olnud. Raske ja kerge kordamööda. Oli päevi, mis ajasid segadusse ja oli päevi, mis olid selged nagu vesi. Minu aeg selles bändis on läbi."


authors:
Lillian Suwanrumpha
Vana Võitleja

description: Tais Ayutthaya linnas põrkas palverändureid täis laev vastu silda ja läks ümber. Uppus vähemalt 13 inimest, nende seas sai surma ka üks laps, vahendas BBC.

title: Tais läks ümber palverändureid täis laev, kümnekonna uppunu seas on ka üks laps

maintext: BREAKING: At least thirteen drowned and several missing in boat accident in Chao Phraya river pic.twitter.com/j8z91WPi1f


title: Kuulujutt või tõsi? Hugh Hefner on surmasuus ja kaalub kõigest 41 kilo

maintext:
On ringlemas jutud, et Playboy asutaja, 90aastase Hugh Hefneri tervis on äärmuslikult halb. Vanahärra olevat drastiliselt kõhnunud ja kaaluvat kõigest 41 kilo!
Igaüks, kes Hefnerile külla soovib minna, pidavat allkirjastama vaikimislepingu, mille sisuks on mehe tervislik seisund, vahendab Daily Mail.
Hefneri kõneisik, kes eelpool kirjeldatut on eitanud, kommenteeris vaid, et Playboy gurul on pisut probleeme seljaga, mis mehele teatud sorti väljakutse on esitanud. Kindel on aga, et härrat pole avalikkuse ees nähtud juba kuid.
Hefneri abikaasa, 30aastane Crystal, viibib aga hetkel Pariisis.


title: Brangelina lahkuminek mõjutas isegi NBA superstaari

maintext:
Eile teatas Hollywoodi näitlejanna Angelina Jolie, et on kirjutanud alla lahutuspaberitele, mis lõpetaks tema ja näitleja Brad Pitti abielu. Uudisest on vapustatud paljud filmisõbrad, nende seas USA korvpallur Stephen Curry.
Golden State Warriorsi mängumees püüti tänaval kinni USA kõmukanali TMZ poolt ning Brangelina lahkuminekust kuuldes teatas Curry üht: "Palvetage nende eest!"


title: Lewis Hamilton valetas raadiosides, et mehaanikuid säästa

maintext:
Üldarvestuse liider lisab: "Kohe algusest oli selge, et Rosberg hakkab eest ära libisema ning võitu püüda on pea võimatu. Teine koht oli maksimum, mida peale sellist starti võtta andis."
"Ausalt öeldes, ütlesin neile seda vaid selleks, et nad närviliseks ei muutuks," rääkis Hamilton peale võistlust, miks ta raadiosides luiskama pidi. "Ma ei teagi täpselt, mis stardis juhtus. Ma tegin kõik nagu tavaliselt, aga millegipärast hakkasid rattad all ringi käima."
Tänase Itaalia GP-l stardis ebaõnnestunud Lewis Hamilton sõnas võistluse ajal meeskonna raadiosidesse, et nigel algus oli tema enda viga. Pressikonverentsil britt aga tunnistas, et tegi seda vaid oma mehaanikute säästmiseks.
"See on maailma parim poodium. Mercedesed teevad suurepärast tööd ja neid tuleb viimaste aastatel näidatu eest austada, aga meiegi anname endast kõik. Ma ei saa midagi lubada (millal võitleme taas esikohale), aga see on meie sihiks," lisas Vettel.


description: Laupäeval teenis Ragnar Klavani koduklubi Liverpool kodustaadionil uhke 4:1 võidu valitseva meistri Leicesteri vastu. Tähelepanelik pealtvaataja märkas, et Anfieldi vutiväljakul on midagi teistmoodi.

title: Kas Jürgen Kloppi treenerikavalus? Üks lihtne muudatus aitas Liverpooli valitseva meistri vastu suure võiduni

maintext:
Klopp asked for the Anfield nets to be changed back to white so that players could see them better.
Seems to work! pic.twitter.com/Fg0jpKRx80


title: Ekskallim: Prince pidas kokaiinidieeti

maintext:
Prince’i endine kallim Charlene Friend mõistis enda sõnul alles aastaid pärast lahkuminekut, kuivõrd suurt osa oma elust maailmakuulus artist lähedaste eest varjas. Teda ei üllata seegi, et Prince’i kodust leiti valget hiinlast ehk fentanüüli sisaldavaid võltsitud tablette.
Friend kinnitas ajakirjale People, et ei näinud lauljat eales uimasteid pruukimas, kuid kahtlustas, et ta on kokaiiniuimas. "Prince võis vahel viis päeva ilma magamata, söömata ja isegi vett joomata üleval olla," meenutab 44aastane Friend. "Ta käis lakkamatult kodu ja stuudio vahet. Pidin vahel salamisi tukastama, et üleväsimusest teadvust ei kaotaks. Kui seda esimest korda nägin, küsisin: "Kuidas sa niiviisi suudad?"
Prince vaadanud sõbratarile sügavalt silma ja vastanud: "Inglite toit. Hinge-, mitte ihukosutus." Kui aga laulja viimaks magada otsustas, kattis ta aknad hõbepaberiga, keeras kütte kuumaks ja kandis hoolt, et tuba oleks kottpime. "Seal ta siis värises terve öö. Kui see esimest korda juhtus, küsisin: "Kas sa nägid õudusunenägusid?" Prince vastas: "Ei, ma nägin unes muusikat." Muusika voolas temast isegi uneajal välja."
2003. aastal kaebas Prince Charlene’i kohtusse, kuna ekskallim üritas tema kunagisi kingitusi maha müüa.